text:
loro utawa kuping sacuwil saka ing
cangkeme singa,
kaya mangkono wong Israel kang manggon
ing Samaria anggone bakal kaentasake,
kaya saperanganing dipan,
lan kaya saperanganing sikile paturon."
13 Pangandikane Pangeran Yehuwhah Allah
Gustining sarwa tumitah:
"Padha ngrungokna, lan turune Yakub
padha elingna."
14 "Ing dina anggoningSun ngukum Israel,
marga saka panggawe-panggawene kang ala,
Ingsun iya bakal ndhawahake paukuman
marang misbyah-misbyahe Betel,
temah sungune misbyah iku padha ditugeli
lan padha tiba ing lemah.
15 Omah kang dienggoni ing mangsa atis
bakal Sungempur
bareng karo omah kang dienggoni ing
mangsa panas,
omah-omah gadhing padha remuk,
apadene omah gedhe padha sirna,"
mangkono pangandikane Sang
Yehuwhah.
Tumrap wong wadon Samaria kang padha mendhem kamulyan
4:1-3
1 "Padha ngrungokna marang pangandika iki,
he, sapi-sapi ing Basan,
kang manggon ing gununge Samaria,
kang nindhes marang wong apes,
lan ngidak-idak wong miskin,
kang ngucap marang para bendaranira:
Gawanen mrene supaya aku padha ngombe.
2 Gusti Allah wus supaos demi kasucene:
Lah bakal tumeka ing titi-mangsane anggonira padha kaangkat sarana ganthol,
sarta kekarenira srana pancing iwak.
3 Sira bakal padha metu ngliwati bedhahaning baluwarti,
siji-sijine ngenceng ing dalane dhewedhewe,
lan sira bakal kasered menyang ing Hermon,"
mangkono pangandikane Sang Yehuwa.
Pangibadahe wong Israel iku pangibadah kang ala
4:4-5
4 "Padha menyanga ing Betel lan gawea dosa,
menyanga ing Gilgal,
sarta undhakana anggonira gawe dosa,
ing wayah esuk padha ngajokna kurbanira sembelehan,
sarta ing dina kaping telune pisungsungira prasepuluhun.
5 Apadene ngobonga kurban pamuji kalawan roti kang mawa ragi,
lan ngundhangna kurban-kurban manasuka;
wartakna iku!
Awit kang mangkono iku rak wus dadi kasenenganira, ta, he wong Israel?", mangkono pangandikane Pangeran Yehuwah.
Wong Israel ora gelem mratobat marang Pangeran Yehuwah
4:6-13
6 "Sanadyan Ingsun wus ngganjar marang sira untuk kang ora kecak pangan ing kuthanira kabeh,
lan kekurangan roti ana ing sakehe papan panggonanira,
ewasamono sira padha ora mratobat marang Ingsun," mangkono pangandikane Sang Yehuwah.
7 "Lan Ingsun wus ngendheg udan marang sira,
telung sasi sadurunge mangsa panen;
sarta paring udan ana ing salah sijining kutha,
lan kutha sijine ora Sunparingi udan,
pategalan kang siji kodanan,
tuwin pategalan kang ora kodanan dadi garing.
8 Wong saisine kutha loro telu padha keraya-raya lunga menyang sawijining kutha, arep ngombe banyu, nanging ora bisa marem, ewasamono sira padha ora mratobat marang Ingsun," mangkono pangandikane Pangeran Yehuwah.
9 "Ingsun wus nggebag sira kalawan ama gosong lan ama lodhoh, patamanan lan pakebonanira anggur wus Sundadekake alum, apadene witira anjir lan witira jaitun padha kamangsa ing walang nganti entek, ewasamono sira padha ora mratobat marang Ingsun," mangkono pangandikane Sang Yehuwah.
10 "Ingsun wus ngintunake pageblug ana ing tengahira, kayadene marang wong Mesir; jakanira padha Sunpateni kalawan pedhang, nalika jaranira padha karayah. Palerebanira wus Sundamel mambu banger, Suntamakake ing irungira, ewasamono sira padha ora mratobat marang Ingsun," mangkono pangandikane Pangeran Yehuwah.
11 "Kutha-kuthanira wus padha Sundadekake bosah-basih,
kaya anggone Gusti Allah nggempur Sodom lan Gomora,
temah sira prasasat kaya tegesan kang kaentas saka ing geni,
ewasamono sira padha ora mratobat marang Ingsun,"
mangkono pangandikane Pangeran Yehuwhah.
12 "Kang iku, he Israel, sira bakal padha Sunpatrapi kang kaya mangkono iku.
Sarehne Ingsun bakal nandukake kang mangkono iku marang sira,
mulane, he Israel, sira padha tata-tataa bakal sowan marang Allahira!"
13 Satemene Panjenengane kang yasa gunung-gunung lan nitahake angin,
sarta nyumurupake marang manungsa apa kang digalih,
kang yasa padhang lan peteng,
sarta kang tindak ana ing sadhuwure tengger-tengger,
iku Pangeran Yehuwhah, Gustine sarwa dumadi asmane.
Pangadhuh ing ngatase Israel
5:1-3
1 Padha rungokna tembung kang dakucapake ing ngatase kowe kabeh iki
minangka kidung pangadhuh, he, turune Israel:
2 "Putri ing Israel wus padha tiba,
 lan bakal ora ngadeg maneh,
 ambruk ing bumine,
 ora ana kang nangekake."
3 Awitdene mangkene pangandikane Gusti Allah marang turune Israel:
"Kutha kang nglurug perang nggawa bala sewu,
 bakal kari satus,
lan kang nglurug perang nggawa bala satus,
 bakal kari sepuluh."
Dalan kang anjog ing urip
5:4-6
4 Awit mangkene pangandikane Sang Yehuwah marang turune Israel:
"Sira padha ngupaya Ingsun, temah bakal urip!
5 Aja ngupaya marang Betel,
 lan aja menyang ing Gilgal,
 serta iya aja lumaku menyang Bersyeba,
awit Gilgal mesthi bakal lumebu ing pambuwangan,
 serta Betel bakal sirna."
6 Padha ngupayaa Pangeran Yehuwah, temah bakal urip,
 supaya Panjenengane aja nganti ngrawuhi turune Yusuf kaya geni,
 kang bakal mangsa nganti entek,
Betel ora ana kang nyirepake genine.
Nglawan pangroda-peksa marang kaadilan
5:7-13
7 He, para kang ngowahi kaadilan dadi butrawali,
sarta kang mbanting kabeneran ing bumi!
8 Panjenengane kang wus nitahake lintang Wuluh lan lintang Waluku,
kang ndadekake pepeteng dadi bangun esuk,
sarta kang ndadekake awan dadi peteng kaya bengi;
Panjenengane kang nimbali banyu sagara,
lan ngesokake iku marang ing lumahing bumi,
iku asmane kasebut Pangeran Yehuwah.
9 Panjenengane ndhawahake karusakan marang kang santosa,
temah papan kang mawa baluwarti iya kelakon gempur.
10 Wong iku padha sengit marang sapa bae kang melehake ana ing gapurane kutha,
lan enek marang kang ngucapake tembung-


i Wilapa | dulune tan pati bukti | Cariksutra nambung sabda | bokayu rinta puniki | pun Wilapa yèn bukti | tan kenging têbih lan banyu | awakipun grahuyang | mangsa nêlasna sabithi | malah palêkikên dènnya ngêlêt upa ||
48. Puniku yèn wontên wisma | tan têbih kalêmuknèki | puluke
--- 12 : 83 ---
dèn-gontor toya | sapulukan nginum warih | Wilapa mèsêm angling | mendahipun gutuk puluk | dhasar sagêd paguywan | supaya ginuyu sami | Arsèngbudi ngling pundhutên gênuk-ingwong ||Guru lagu seharusnya: 12a, Arsèngbudi ngling pundhutên gênuk-ingwang.
49. Sandhingna kono ywa têbah | lamun kasêrêtên bukti | manira yèn katêmpuhan | mangsa olèha ngulati | wong sêmono gêngnèki | madhani wong pitu wolu | ginuyu ing ngakathah | klêmuk sinandhingkên nuli | Arsèngbudi mèsêm sarwi angandika ||
50. Bok-ipe ywa walangdriya | cipta wangwang isin-isin | karana Lah ngarah apa | wong wus padha mungkul ngèlmi | paranta ingkang dadi | ing kanikmatanirèku | ywa (m)bok-adhi anyêgah | wus ganjaranta pribadi | kang anutug mrih manpangat angganira ||
51. Wilapa wus tan riringa | linadèn sakayun bukti | akokoh lawuh caruban | sapanjang ngurab-urabi | lawuhan sawarnining | dadi sapanjang cinarub | pakolèh dènnya nadhah | rong pulukan ngombe canthing | bluwag-bluwêg tangane nora sumimpang ||
52. Wus rampung nèng kokohira | anutug dènnira bukti | sadaya gawok tumingal | sinamun nadhah ngingiwit | Wilapa dènnya bukti | andêmênakkên dinulu | samya micarèng nala | angêpenginakên ati | wong amangan drêmba dulune a-enak ||
53. Wus antara dangunira | luwaran kang samya bukti | ambêng nulya cinarikan | sinungkên santri pêmburi | warata jalu èstri | sadayanya sami tuwuk | gumantya kang sugata | punang dhadharan mangarsi | sangkêp salir wowohan lan lah-olahan ||
54. Arsèngbudi ris wacana | sumangga punika sami | adhahar kang nyanyamikan | pamangsêg pangusap amis | ingkang liningan aglis | angalap sasênêngipun | wedang lawan dhaharan | Arsèngbudi wacana ris | yayi Cariksutra won kèndêl rarasan ||
55. Pisapating§ Prayoginipun / Pilsapating /. ngèlmi rasa | rinasa ujar kang ririh | mungguh
--- 12 : 84 ---
kanyatahaning Dat | kang têtêp sajatinèki | kawula lawan Gusti | ciptaning wong kang linuhung | dènnya pala buntalabantala = bait 61. | sagala sèsine iki | êndi ingkang dudu Allah kabèh Allah ||
56. Kawulane tan kuningan | tan kasatmatèng pangèksi | lumuh nèng dalêm Dattolah | yèku sagara mulya di | kathah upaminèki | pan tumêka tanpa tuduh | myang tulis tanpa papan | rêke papan tanpa tulis | papan anèng sajroning tulis punika ||
57. Lan tunjung tanpa talaga | têlaga nèng jroning sari | ing sêmu amor lan solah | solah tan wênang kawijil | kita tan andarbèni | tan ana dasih kang luhung | lah yayi Cariksutra | punika kadi-punêndi | liring sabda samya rinasa jatinya ||
58. Ki Cariksutra anabda | lah anak Malangkarsèki | miwah ing ngriku sadaya | sami rinaos ing ngèlmi | pambukaning ngarêmpit | kang konon samya tumungkul | Arsèngbudi wacana | Ke jêbèng Mangunarsèki | linirakên mungguh kajatèanira ||
59. Sèh Mangunarsa lingira | sawênyahipun Hyang Widdhi | aib sênêting kawula | sujalma kang wus linuwih | sakèh sawiji-wiji | wujuding Allah satuhu | kang kèksi samadaya | kenging ginêpok rinukti | kaananing Hyang masthi wujud balaka ||
60. Dene kang napi lan isbat | isbat ananing Hyang Widdhi | marma sakaliring sipat | sadayanipun puniki | inganggêp Allah yêkti | sabab Dat wajibul-wujud | pinasthi ananira | singgih kang sawiji-wiji | de kang napi-nipun sagala punika ||
61. Angandika tanpa lesan | amiyarsa tanpa kuping | aningali tanpa netra | ngambu tanpa grananèki | akarsa tanpa budi | tur langgêng salaminipun | dènnya pala bantala | sèsining sagara wukir | tan kêna sat wukir datan kêna rata ||
62. Sagara tan kêna sirna | wa-kayatu bil karo kin | urip tan kalawan wa |Kurang satu suku kata: urip tan kalawan nyawa. karya rip kayun birokin | kang urip lan nyawèki | ingkang kapanjingan wêruh | manungsa sato kewan | gêgrêmêtan walang pêksi | sakèh jirim saki§ Prayoginipun / saking /. mukin dadinira ||
--- 12 : 85 ---
63. Kang murba amisesa |Kurang satu suku kata: Kang amurba amisesa. marang ing kita puniki | saking ing ngriku sadaya | sababing kawula wingit | kang dipun-pralambèni | wrangka manjing curigèku | kita puniki murba | -misesa maring Hyang Widdhi | pratandhanya asung tandha ing Pangeran ||
64. Ingarani ingaranya | donya kirna budanèki | sèsining bantala kasa | tan liyan saking kitèki | apan kang amburhani | mring kang maujud sawêgung | marma sêmbah-sinêmbah | lawan pribadinirèki | singgih puji-pinuji ing dhawakira ||
65. Makatên malih upama | dhadhalang akarya ringgit | carma cinorèk Arjuna | walulange gudèl gudhig | tinêtês sri rinujit | ririntik gêmpuranipun | ing ngapti§ Prayoginipun / ingapti /. panggaweyan | wus dinêling pinalimping | sasawining bodrèn katha wawalêran ||
66. Pakolih pantês wandanya | sari sêdhêng rimbagnèki | pangadêge amardapa | mèglèh lalambunganèki | gêlung janthara mêthit | darèh pawingkinganipun | gumantung nglunging jangga | liyêping netra alindri | dèrèng pulas bagusipun wus kawangwang ||
67. Pinulas prada adènan | binabar dadosing ringgit | apik susungginganira | kalangkung dening rêspati | ing sigit cinampurit | Rêjuna tuhu


Tuesday, April 7, 2009
Friday, March 13, 2009
Sunday, February 22, 2009
Sumunar Kagem Panjenengan Dalem
Bacaan I: 2 Raja-raja 2:1-12
Mazmur Tanggapan: Mazmur 50:2-7
Bacaan II: 2 Korintus 4:3-6
Injil : Markus 9:2-9
Dinten punika pasamuwan suci Greja Kristen Jawi lumebet ing Minggu Epiphany VII. Lantaran waosan ing nginggil, sinagedna cahyaning kamulyaning Gusti madhangi manah kita, cecawis dhiri lumebet ing wekdal Pra-Paskah.
B
apak, ibu, para sedherek, umat kekasih Dalem Gusti.
Wonten satunggaling tiyang nembe lenggah, mendel. Ketingal legeg-legeg. Piyambakipun kemutan kaliyan lelampahanipun kawuri. Sinten, ta priyayi punika? Priyayi punika satunggaling prajurit ingkang gagah, birawa. Pawakanipun gagah prakosa, dedeg piadegipun gedhe dhuwur, dhasar trahing ngaluhur. Gagahing dhiri ingkang kados mekaten nuntun angen-angenipun kepingin nyandhing satunggaling putri raja. Kangge narik kawigatosanipun sang putri, piyambakipun ngabdekaken gesang dados prajurit ingkang kondhang sekti mandraguna. Ngantos ing satunggaling wekdal, nalikanipun wonten peprangan, satunggaling mriyem ngantem sukunipun, ingkang njalari piyambakipun dhawah, njrebabah ndepani lemah. Ing beteng Pamplona, satunggaling kitha ing Negri Spanyol. Wadya balanipun kasoran yuda, piyambakipun pasrah bongkokan. Begja, dene prajurit mengsah punika sae manahipun. Para dokter bedah jaman semanten dipun timbali supados kersaa ngupakara piyambakipun. Suku ingkang tatu kaantem mriyem punika dipun operasi kanthi peralatan sawontenipun, cundhuk kahananing jaman abad XV. Boten mangertos punapa amargi rikala nempuh perjalanan njalari tatunipun sansaya parah, punapa awit nalikaning nggathukaken ingkang boten sae, sambunganing suku punika mboten sampurna. Satunggaling benjolan mencongol ing sangandhaping dhengkul. Akibatipun, suku ingkang setunggal langkung pendek tinimbang setunggalipun. Piyambakipun sadhar, iba nguciwani penampilanipun. Raos sedhih nglindhih penggalihipun. Pepenginan nyandhing putri ingkang sulistya kedah pupus ing angen-angen. Ing satengahing kawontenan ingkang mboten mranani ati, piyambakipun mendhet buku Riwayat Dalem Sang Kristus. Wiwitanipun mboten remen. Ngengeti ingkang dipun remeni buku-buku ingkang ngemot cariyosipun para satriya ingkang nengsemaken manah. Ewa semanten gandheng namung namung buku punika ingkang cumawis, piyambakipun meksa maos buku punika. Danguning dangu, riwayat Dalem Sang Kristus malah nengsemaken manahipun. Kasangsaran Dalem, seda Dalem ngantos wungu Dalem Sang Kristus saestu milut ati. Satunggaling dinten, ing guwa celak Manresa – salah satunggaling kitha ing Spanyol – piyambakipun lenggah legeg-legeg. Nem-neman punika ngalami pergulatan batos ingkang lebet. Piyambakipun ketaman raos bingung, ing gesang karohanenipun. Lelampahan ingkang sampun kawuri jumedhul malih ing angen-angenipun. Manahipun kados karujit-rujit, perih karaosaken. Ewa semanten, piyambakipun tetep ngganther sembahyanganipun kinanthenan puwasa, matiraga ngantos ngakeni dosa. Wusananipun, piyambakipun nampi sumuraning cahya Dalem ingkang madhangi manahipun. Manahipun dados makantar-kantar. Tekading manah sumedya ngabdekaken gesang kagem Sang Kristus. Piyambakipun unggul ing pergulatan batos. Cahya Dalem sumunar madhangi manahipun.
Para sedherek, umat kekasih Dalem Gusti. Punika cariyosipun Ignasius saking Loyola, bapa pendhirinipun Serikat Yesus. Salah satunggaling ordo (tarekat religius) ing Greja Katholik. Serikat Yesus punika kathah makarya ing donyaning pendidikan. Wontenipun ATMI (Akademi Teknik Mesin Industri) ing Solo lan Cikarang mboten saged nglirwakaken Ignasius. Ngengeti, ingkang ngedegaken punika Romo Almering, satunggaling romo yesuit. ATMI ketingal sampun nyumunarakaen cahya Dalem kangge bangsa punika ing babagan teknik mesin tuwin donyaning industri. Kejawi punika, wontenipun Kamus Jawa Kuna, anggitanipun Romo P.J. Zoetmulder ugi boten saged pinisahaken kaliyan Latihan Rohani Ignasian ingkang nuntun romo yesuit punika nggadhahi ketekunan mangulir budi ingkang elok. Kamus Jawa Kuna mboten saged lair tanpa keuletan, ketelatenan tuwin katemenanipun Romo Zoetmulder, S.J. nalikanipun milah tuwin milih tembung-tembung Jawa kuna ingkang rumit tuwin angel punika. Lantaran kamusipun, Romo Zoetmulder sampun paring cecala dhateng para sutresna kabudayan Jawi. Kamangka, piyambakipun punika tiyang Walandi, ewa semanten tuhu nresnani budaya Jawi.
Sapunika, kangge kita pasamuwan Greja Kristen Jawi, punapa wonten krenteging ati murih saged nyumunaraken cahya Dalem Sang Kristus? Kados dene Ignasius kanthi Serikat Yesusipun, kados dene Romo Almering kanthi ATMI-nipun tuwin Romo Zoetmulder kanthi kamusipun? Menawi nggadhahi krenteg ingkang makantar, kadospundi kita maujudaken ing gesang kita?
Wontenipun Serikat Yesus kanthi sedaya karyanipun lair saking pengalaman karohanenipun Ignasisus ingkang tuhu lebet. Wonten pasrahing dhirinipun Ignasius ingkang kaaturaken minangka pisungsung ingkang mirunggan konjuk ing ngarseng Gusti. Wonten tinarbukaning manah tumrap sih rahmat Dalem ingkang madhangi ati. Pengalaman sih rahmat punika ingkang dados warisan karohanen ingkang dipun uri-uri dening para yesuit ngantos sapunika. Kita pantes muji sokur bilih ing tahuning peladosan 2009 punika, pasamuwan GKJ menggalihaken nering peladosan "Pulihipun kasampurnaning titah Dalem ing Sih Rahmat Dalem"
Sih Rahmat Dalem minangka tembung kunci ingkang ngatag tandhang grayanging gesang masamuwan tumraping GKJ ing pundia papan ngayahi peladosan. Tinarbukan


text:
Kategori: Yak Opo Kabare - Dibaca: 69 kali
Proyek gedhong parkir lan terminal intermoda Joyoboyo minangka proyeke Pemkot Surabaya saiki sing paling larang dhewe. Ragad sing wis ditetepake kehe Rp 211,8 miliyar iki kanggo mujudake sarana prasarana trem. Pemenang lelange kanggo mujudake pusat transportasi Surabaya iku uga wis ana.
Ketua Komisi C DPRD Surabaya Syaifuddin Zuhri nakokake bacute proyek kasebut ing evaluasi catur wulan (cawu) wiwitan 2018 marang dinas perhubungan (dishub). Sebab, proyek kasebut taun kepungkur klakon gagal.
"Kepriye bacute proyek kasebut?," pitakone politikus PDI Perjuangan iki.
Ipuk, paraban akrabe Syaifuddin, uga nakokake proyek trem. Dheweke sajak kuwatir proyek kasebut ora bisa mlaku. Sebab, dheweke nganggep antarane Pemerentah Kota Surabaya lan Pemerentah Provinsi Jawa Timur durung ana kecocogane.
Manut Syaifuddin, mung Pemkot Surabaya sing merjuwangake proyek kasebut, saengga anggaran saka pusat angel mudhune. Kadishub Surabaya Irvan Wahyudrajad nerangake, dheweke isih duwe pangarep-arep becik (optimis) kanggo mujudake proyek trem iki.
Anggarane bakal nganggo APBD. Nanging, jalur sing digarap mung tahap I saka Terminal Joyoboyo menyang Tunjungan.
Ngenani proyek terminal intermoda, Irvan ngandhakake yen pemenange proyek nembe wae ana. Proses lelang kasebut dibukak wiwit sasi Pebruari kepungkur.
Proyek iku bakal dikerjakake jroning rong taun utawa multiyears contract. "Wis ditetepake. Sasi iki tandha tangan kontrak, sasi ngarep DED (detail engineering design, Red)," kandhane priya lulusan Institut Teknologi Sepuluh Nopember (ITS) Surabaya kasebut.
Dheweke nambahake, penyusunan DED ditindakake engga telung sasi suwene. Pengerjaan fisik-e nembe kawiwiti Agustus. Nalika pelaksanaan pembangunan iku mengko, pemkot migunakake terminal intermoda iku minangka pusat transportasi.
n (Bsh)

config: jv


text: Srepegan Mataraman, laras sléndro pathet manyura Buka kendhang

dataset: HuggingFaceFW/finepdfs


, panjênêngan kalih[2] sampun sagêd oncat saking bêbaya ngriki kanthi wilujêng dumugi ing hotèl panjênêngan malih.
Nanging sawêg kemawon juru dhangsah kèndêl anggènipun wicantên, sampun wontên sawatawis mêngsahipun ingkang nututi minggah ing undhak-undhakakan. Ing môngka ing kala samantên tiyang têtiga wau taksih wontên ing undhak-undhakan ingkang nginggil piyambak. Mêngsah ingkang dhatêngipun rumiyin piyambak, dumuginipun ing ngriku lajêng pinapagakên ing kalewang dening Tarsan. Ingkang makatên wau mêngsahipun botên anglêgewa babar pisan, awit ing suwau sumêrêp bilih Tarsan botên ambêkta dêdamêl punapa-punapa.
Kanthi ambêngok tiyang ingkang kataman ing klewangipun Tarsan wau, ambrukipun mangandhap angêbruki kônca-kancanipun ingkang wontên ing wingking. Sarêng para kônca-kancanipun kêbrukan dhawahing tiyang wau, inggih lajêng sami dhawah kêplorot mangandhap sadaya. Dene undhak-undhakan ingkang sampun sêpuh punika, botên kiyat nyanggi tiyang samantên kathahipun, satêmah lajêng ambrol. Kanthi swara ingkang rame sangêt undhak-undhakan wau ambrolipun angêbruki tiyang kathah ingkang taksih sami wontên ing ngandhap. Jalaran saking punika jogan ingkang gêgandengan kalihan undhak-undhakan wau, lajêng kirang kiyat. Ing môngka Tarsan sakancanipun tuwin juru dhangsah èstri wau taksih wontên ing ngriku.
--- 748 ---
Juru dhangsah lajêng wicantên dhatêng Tarsan makatên: Môngga sami lumêbêt ing kamar kula. Têtiyang punika botên wande ing mangke têmtu lajêng mêdal ing undhak-undhakan sanèsipun ingkang sagêd dumugi ing griku, mila sampun ngantos katalompèn, enggal-enggal panjênêngan tumandang.
Sawêg kemawon tiyang têtiga wau lumêbêt ing kamar, Abdul mirêng suwaraning mêngsahipun ingkang sami badhe nyêgat wontên ing margi. Ingkang anjalari sandening sêdyanipun anggèning badhe oncat mêdal ing jandhela wau.
Kanthi prasaja juru dhangsah lajêng wicantên: La inggih sapunika kula sadaya têmtu dumugi ing tiwas.
Tarsan pitakèn: Kenging punapa sampeyan cariyos kula sadaya.
Wangsulanipun: Inggih tuwan. Têtiyang wau botên wande têmtu ugi amêjahi kula. Sabab kula sampun amitulungi dhatêng panjênêngan punika.
Mirêng têtêmbungan ingkang makatên wau, Tarsan kagèt. Jalaran dumugining wêkdal punika namung sênêng kemawon, botên pisan-pisan anggadhahi raos-rumaos, bilih Abdul utawi juru dhangsah pawèstri wau badhe sagêd cilaka, kajawi manawi wontên dêdamêl ingkang kasasar. Pancènipun makatên Tarsan botên gadhah niyat nêdya lumajêng. Ing sarèhning kêpêksa kêdah angayomi wilujêngipun tiyang kêkalih, Tarsan samangke inggih lajêng kêdah abudidaya[3] sagêdipun oncat saking bêbaya ngriku.
Saupami namung ngèngêtana dhatêng badanipun piyambak kemawon, kados botên badhe kawêkèn anggènipun badhe oncat, upaminipun kemawon, piyambakipun lajêng angêjlogi dhatêng golonganing mêngsahipun wau, saha lajêng soroh amuk, kadosdene caranipun singa barong ingkang sampun kêpèpèt katêmpuh ing mêngsahipun, kados-kados Tarsan inggih sagêd wilujêng. Nanging samangke piyambakipun kapêksa kêdah angèngêti dhatêng mitranipun kêkalih punika.
Tarsan angungak ing jandhela ingkang anjog dhatêng margi agêng. Salêbêtipun samênit malih ing ngandhapun ngriku têmtu badhe kêbak mêngsah, ing kala punika ugi sampun kamirêngan suwaraning mêngsahipun ingkang sami minggah ing undhak-undhakan sanès ingkang ugi sagêd dumugi ing ngriku. Tarsan anguk-anguk saking jandhela nanging botên ningali ing margi, sanginggiling jandhela, payoning griya kenging kagayuh ing tanganipun Tarsan. Tarsan lajêng ngundang juru dhangsah èstri wau, saha ugi lajêng amurugi. Ing griku lajêng dipun candhak kaangkat kaumbulakên kasukakakên ing pundhakipun.
Tarsan lajêng wicantên dhatêng Abdul makatên: Êntènana kene dhisik, nganti aku ing mêngko saka ing dhuwur bisa ngranggèh tanganmu. Lan enggal-enggal barang-barang ing kamar kene iki anggonên magol lawang, prêlune supaya wong-wong mau ora enggal-enggal bisa lumêbu. Sasampunipun wicantên makatên wau, Tarsan kanthi ambêkta pawèstri wontên ing pundhakipun minggah wontên ing jandhela. Saha wicantên dhatêng juru dhangsah, sampeyan cêpêngan ingkang kêncêng. Botên watawis dangu Tarsan botên beda kadosdene caraning kêthèk sampun malumpat dumugi ing payon griya, lare èstri kasèlèhakên, saha lajêng manglung mangandhap undang-undang Abdul kalihan lirih, Abdul inggih dhatêng jandhela.
Tarsan cariyos bisik-bisik: Tanganmu, tanganmu. Dene têtiyang ingkang sami wontên ing jawi sami angobrag-obrag kori sarosanipun, kanthi suwara ingkang rame sangêt korinipun ambrol. Lan ing wêkdal punika ugi, Abdul dipun angkat dening Tarsan kadosdene angangkat barang ingkang ènthèng sangêt, sakêdhap sampun dumugi ing payon griya, minggahipun tiyang têtiga wontên ing payon wau, kalêrês sangêt, awit botên dangu ing kamar ngriku sampun kêbak tiyang. Lan ing ngandhaping jandhela ugi sampun dipun jagi ing tiyang kalih wêlas.
VIII.
Salêbêtipun tiyang têtiga sami andhodhok wontên ing payon sanginggiling kamaripun juru dhangsah wau, kamirêngan suwaraning pisuh ingkang dipun lairakên dening para mêngsahipun ingkang sami wontên ing kamar. Kadhangkala Abdul madulakên punapa ingkang dipun cariy


Tanggap wacana mapag warsa enggal
Tuladha
Tanggap wacana
Mapag warsa enggal
Assalamu'alaikum Wr. Wb.
Bapak-bapak ibu-ibu saha sederek-sederek sadaya ingkang kinurmatan, matur gunging panuwun dhumateng juru pranata wicara ingkang sampun maringi wekdal dhumateng kula supados nyaosi sambutan ing malem pengetan mapag warsa enggal 1 Januari tahun …………..
Saderengipun mangga kita sami ngaturaken puja-puji pudyasatuti dhumateng Gusti Allah SWT, ingkang sampun paring taufik saha Hidayah, katitik kula panjenengan sami saged makempal wonten panggenan mriki kanthi mboten wonten aral satunggal punapa.
Kula ngaturaken sugeng warsa enggal 1 Januari ………… wanci jam 00.00 mangke kita nilar tahun …….. tumuju tahun…………….
Para rawuh kakung samawono putri ingkang kula kurmati, kanthi gantosing tahun enggal ateges umur kula panjenengan sami tambah satunggal tahun, samanten ugi gunggunging umur ingkang sampun dipun wewaleraken Gusti Allah SWT sampun kirang setunggal tahun.
Salebeting satunggal tahun, kula panjenengan sami sampun ninda'aken sedayaning tumindak ingkang sampun mboten saged kita ewahi malih, sagedipun namung metani, pundhi tumindak ingkang sae saha pundi tumindak ingkang awon, kanthi metani sadaya tumindak punika kita saged nemto'aken ingkang pundhi tumindak ingkang wajib kula panjenengan tiru, saha ingkang pundhi tumindak ingkang kedah kita tinggalaken.
Lelampahan – lelampahan wonten ing tahun kapengker saged kita pendet hikmahipun, pundi tumindak ingkang pinuji kangge ningkataken lelabuhan saha tindak – tanduk wonten ing bebrayan.
Para rawuh kakung sumawana putri ingkang kinurmatan, mbok bilih anggen kula nyepeng jabatan ing mriki kathah klenta-klenthunipun, awit kula namung titah sawantah ingkang mboten kantun nyandhang kalepatan kula namung saged nyuwun samodra pangaksama ingkang tanpa pepindhan.
Ing wusana atur, mangga kita sami nyenyuwun dhumateng Pangeran ingkang Maha Agung, mugi-mugi ing tahun – tahun benjang kula panjenengan sami saged angsal taufik saha Hidayah. Mugi – mugi kemawon ing tahun candakipun saged langkung sekeco tinimbang tahung ingkang sampun kapengker.
Akhirul kalam billahi taufik wal hidayah
Wassalamu'alaikum Wr. Wb.


Robot las Yaskawa MOTOMAN-SP165
Detail Produk
Tag Produk
Ing MOTOMAN-SP seri saka Robot pengelasan titik Yaskawa dilengkapi sistem robot canggih kanggo ngatasi masalah situs produksi kanthi cerdas kanggo para pelanggan. Standardisasi peralatan, tingkatake efisiensi instalasi, operasi, lan pangopènan, nyuda langkah operasi panyiapan lan pangopènan peralatan, lan ningkatake efisiensi operasi.
Ing Robot las Yaskawa MOTOMAN-SP165 yaiku robot multi-fungsi sing cocog karo bedhil las cilik lan medium. Yaiku a6 sumbu vertikal multi-sendi jinis, kanthi beban maksimum 165Kg lan kisaran maksimal 2702mm. Cocog kanggo lemari kontrol YRC1000 lan panggunaan kanggo welding spot lan transportasi.
|Sumbu sing Dikontrol||Payload||Max Working Range||Baleni maneh|
|6||165Kg||2702mm||± 0,05mm|
|Bobot||Pasokan Daya||S Axis||L Axis|
|1760Kg||5.0kVA||125 ° / detik||115 ° / detik|
|Sumbu U||Sumbu R||B Poros||T Axis|
|125 ° / detik||182 ° / detik||175 ° / detik||265 ° / detik|
Robot las titik MOTOMAN-SP165 kasusun saka awak robot, sistem kontrol komputer, kothak pengajaran lan sistem las spot. Amarga nyuda gangguan antarane peralatan periferal lan kabel, simulasi online lan operasi pengajaran luwih gampang. Jinis lengen kothong kanthi kabel internal kanggo las titik nyuda sawetara kabel ing antarane robot lan kabinet kontrol, ningkatake ketahanan nalika nyedhiyakake peralatan sing gampang, njamin jangkoan operasi sing luwih murah, cocog kanggo konfigurasi kerapatan tinggi, lan ningkatake kecepatan tinggi operasi. Kontribusi kanggo produktivitas.
Kanggo adaptasi karo kebutuhan kerja gerakan sing fleksibel, robot welding spot biasane milih desain dhasar robot industri sing diartikulasikan, sing umume duwe enem derajat kebebasan: rotasi pinggang, rotasi lengen gedhe, rotasi lengen, rotasi pergelangan tangan, ayunan pergelangan tangan lan pergelangan tangan corak. Ana rong mode nyopir: drive hidrolik lan drive listrik. Antarane, drive listrik duwe kaluwihan saka perawatan sederhana, konsumsi energi sithik, kecepatan dhuwur, presisi tinggi, lan keamanan sing apik, mula digunakake kanthi akeh.


text: kuthane tembaga,


text:
Pagunungan Giant Pagunungan Giant, Pagunungan Jizera, Bohemian Paradise
Homegunung
Shortening Februari saka Roudnice ing Pagunungan Giant. Roudnice minangka desa, minangka bagian saka desa Jestřabí ing Krkonoše ing distrik Semily. Babagan 2 km kidulé Jestřabí ing Pagunungan Krkonoše. Ana alamat 80 sing didaftar. Pedunung 47 manggon ing kene kanthi permanen. Roudnice dumunung ing wilayah cadastral Roudnice ing Pagunungan Krkonoše kanthi wilayah 2,19 km2. Roudnice dumunung ing mburi [...]
Krkonoše spring photo 2018
Apa sampeyan nuntun panggonan individu?
desa Benecko Buta dumunung ing Jilemnická, ing sisih lor-wétan ing distrik Semily. Iku kasusun saka wolung bagean (Benecko Štěpanice Lower, Upper Štěpanice Mrklov, Rychlov, Štěpanická Lhota Zakoutí Zaly). Kira-kira ana pedunung 1 100. Benecke tengah pemukiman gravitasi saka wilayah wis dipindhah liwat wektu miturut aktivitas ekonomi berlaku. tengah sajarah Original pemukiman padha Štěpanice ndhuwur - [...]
Pemandangan Spring saka Rokytnice nad Jizerou lan sakubengé saka ndhuwur. Rokytnice nad Jizerou (Landhotel ing Jerman) iku sawijining kutha lan Resor gunung ing gunung kulon. Dumunung ing wilayah Liberec, distrik Semily, ing lembah elongated stream Huťský antarane gunung massifs Guard (782 m) Sétan kang Mountain (1022 m) lan Lysa hora (1344 m) lan bebarengan kiwa (wétan) [...]
Háje nad Jizerou saka dhuwur 11.04.2018
Paseky nad Jizerou ndeleng saka dhuwur 06.04.2018. Paseky nad Jizerou kuwi sawijining desa ing Semily, ing region Liberec, ing Pagunungan Giant ing sisih kulon Pagunungan Jizera, ing sisih tengen Jizera Mine. Pedunung 252 manggon ing kene; sawetara pondokan lan bangunan liyane nglayani dina kanggo liburan. Sisih lor désa kasebut minangka Taman Nasional Krkonoše, sisih kidul [...]
Jizera beku ing stream ing Dolní Sytová ditemoni musik santai. Dolni Sytova (Jerman Nieder-Sittau) minangka pamukiman minangka bagean lokal saka desa Háje nad Jizerou ing distrik Semily ing Liberecký Region. Babagan 1,5 km ing lor-wétan Hájů nad Jizerou, ing sisih tengen dalan Jizera, ing wilayah sing diduwèni mayoritas déning alas lan alas. Iki minangka dalan II / 292. Ana alamat 161 sing didaftar. Pedunung 288 manggon ing kene kanthi permanen. Disebutake pisanan disebutake desa kasebut saka 1323. Parsonage saka pemukiman iku kalebu Loukov (paroki Katolik Roma ing Gereja St. Stanislaus [...]
Jembatan kayu jero ing Bystré nad Jizerou lan logam ing Háje nad Jizerou liwat Jizerou beku. Jembatan Byster duweni sifat-sifat konstruksi, saengga 1958 wis didaftar ing daftar monumen budaya sing ora bisa ditindakake. Jembatan kasebut nggawa gantungan segitiga lan trapezoid. Jembatan dalan iki nyabrang ing pinggir kali kanthi ukuran 24 tanpa pilar pendukung ing tengah, [...]
Rokytnice nad Jizerou (Landhotel ing Jerman) iku sawijining kutha lan Resor gunung ing gunung kulon. Dumunung ing wilayah Liberec, distrik Semily, ing lembah Huťský stream elongated antarane gunung massifs Guard (782 m) Sétan kang Mountain (1022 m) lan Lysa hora (1344 m) lan bebarengan ing kiwa (wétan) pinggiran kali Jizera. Iku urip watara 2 700. [...]
Luwih akeh kabèh gunung kalebu Buta wis saiki ing jaman diterangake minangka Sudetenland, kang mbokmenawa jeneng asal Celtic (paling umum minangka Celeng gunung) utawa asal Balkan (minangka Kambing Mountain). Ptolemy (bab 85-165) digunakake kanggo dina Sudetenland jeneng Sudetayle (ing Ore Gunung) lan Askiburgion (utamané Gunung, cedhak kutha Askiburgium vandalisme, mbok menawa [...]
Dron DJI Mavic PRO karo kamera visi mini sing dikembangke lan zoom sing luwes banget kanggo kegunaan jembar. Video iki dijupuk ing meh peteng kanthi visibilitas minimal. Kamera nduweni akeh opsi persiyapan, rakitan sederhana, siap kanggo desain komersial lan free sale rauh. Kamera isih dikembangake kanggo drone [...]
Winter tampilan saka padhang, Rybnice lan Loukov 26.01.2018 afternoon. Desa Haje nad Jizerou dumunung ing Semily District ing wilayah Liberec, ing tengah link antarane kutha-kutha Semily lan Jilemnice, ing pinggiring Kali Jizera (Grove ing bank kiwa, sisih liyane ing sisih tengen). Pedunung 682 manggon ing kene. Sadurunge, kanggo 1. 3. 2001, desa iki permanen [...]


text:
Pinten pinten kanggo instalasi Semalt? [ditutup]
Aku ngerti iki ora bener pitakonan teknis nanging aku ngarep-arep iki ok kene.
Pitakonan iku prasaja: pinten kudu ngisi customer kanggo instalasi & konfigurasi Wordpress? Konfigurasi mung ateges aku kudu nginstal sawijining tema (sing ora diwenehake dening aku), macem-macem plugin lan mungkin ngowahi sawetara kode garis nang kene kanggo gawe kabeh.
Aku ora nggawe iki kanggo urip, aku mung nglakoni iki kanggo customer siji iki. Panjenenganipun nyatakaken kula kepengin ngatur sawetara fitur ing blog ingkang kula pikantuk nyunting kodhe kode, nanging punika modifikasi ingkang langkung alit, amargi kula sampun ngandharaken bilih modifikasi langkung utami badhe ditagih kanthi kapisah.
Aku ora ngerti persis apa sing bakal ditindakake, nanging mbokmenawa mung dina 1 dina kanggo persiyapan lan sawetara dina kanggo nyesuaikan blog kanggo panjalukan customer sing pungkasane bakal muncul
- sigelei fuchai duo-3 battery door
Perkara sing paling apik kanggo nindakake iku yaiku kanggo ngisi tarif saben jam lan mbayar kanggo wektu sing suwe. Sampeyan kudu ora njupuk dawa sanadyan. Panginstalan / persiyapan WordPress rata-rata mung kira-kira jam ing pengalaman. Supaya ngisi luwih saka $ 50 USD kanggo nyetel lan nginstal tema premade mesthine bakal ora etis.
Uga, iku umum banget gagasan kanggo ngowahi perpustakaan inti paket lunak kaya Wordpress. Paling iki app populer dirancang dadi extensible liwat plugins, templates lan kuwi.
Apa aku wis rampung nyetel rega dhasar kanggo panginstalan instalasi, tema lan plugin, lan babagan 30 menit liwat. sing kira-kira $ 80. Aku nemokake yen klien "mung pengin" instalasi WP, iku sawijining layanan sing ora disaranake supaya ora menehi sawetara instruksi babagan cara nggunakake.
Punika sababipun: Akhir mburi WP bisa luar biasa kanggo paling klien. Dumbs mudhun mburi mburi, lan sampeyan bisa nemtokake apa sing bisa dideleng lan diowahi ing sawetara plugin.
Kesimpulan: Aku biasane nindakake pangaturan wordpress kanthi nambahake isi situs, plugin lan tema tweaking sakitar $ 110 - $ 150.
Cukup ati-ati supaya ora bisa nggoleki sirah tanpa ngisi daya.
Gumantung ing kerumitan tema, manawa nyunting kode kudu dibutuhake (tembung "mungkin" lan "sawetara" cenderung nyetel lonceng weker sing muni kanggo kula. ) lan carane akeh pengalaman sampeyan duwe wordpress.
Bisa sawetara saka dina (utawa kurang) kanggo minggu (utawa luwih).
. Sajrone nginstal anyar kanggo salah siji saka dhewe instalasi, Aku digawe dhaptar ora kurang saka 45 utama wilayah konsentrasi, sing dibutuhake jam padha jam karya. (Kunci anti-spam, kunci analytics, kunci media sosial, tag meta. Ing WordPress ana Posts, Media, Kaca, Pengeditan cepet, Komentar, Panampilan, lan Plug-ins. Saben wilayah kasebut, lan saben rolas utawa luwih plug-ins, nduweni daftar preferensi tartamtu. Ora nglakoni apa-apa mau saiki, bakal mbutuhake maneh mau mengko, ngganda wektu sing dibutuhake Kabeh iki isih kudu dilakoni dening wong sanajan sampeyan wis "rampung" diinstal


text:
Kaliputih kuwe salah siji desa nang Kutowinangun, kabupaten Kebumen, propinsi Jawa Tengah, Indonesia.
Referensi

dataset: wikimedia/wikipedia


Pawarti Surakarta, Anonim, 1939, #362 (Hlm. 01-20)
--- [2] ---
[...]
--- [3] ---
Ôngka: 20 + 21. Wulan Mèi 1939.
Pawarti Surakarta
Manawi mundhut kakintunan Pawarti Surakarta, cêkap mundhut lêngganan Kabar Paprentahan, bayaranipun f 1.20 ing dalêm 6 wulan. Lêngganan kapetang wiwit Januari utawi Juli.
Pawarti Surakarta punika kawêdalakên sabên wêdalipun Kabar
Paprentahan, inggih punika kaping 1 sarta 15 wulan Walandi.
Mahargya Jumênêngan Dalêm Nata.
Nalika dintên Rêbo Lêgi kaping 7 Mulud kapêngkêr punika, sampun kalampahan kagêm jumênêngan dalêm nata, Sampeyan Dalêm Ingkang Sinuhun Kangjêng Susuhunan Pakubuwana Senapati Ing Ngalaga Ngabdurahman Sayidin Panatagama ingkang kaping XI. Sadèrèngipun mawi kajumênêngakên rumiyin Kangjêng Gusti Pangeran Adipati Anom Hamêngkunagara Sudibya Rajaputra Narendra ing Mataram, kados ingkang ugi kacêtha ing gambar ing pawarti punika. Nunggil ing dintên wau kaparêng dalêm anjumênêngakên pramèswari dalêm, Gusti Kangjêng Ratu Pakubuwana. Pêkên malêm ingkang sakawit amung minôngka pèngêtan anggèning karaton dalêm sampun têtêp 200 taun, ing suwau awit saking surud dalêm suwarga kaping X raosipun radi cêmplang, ing wusana sagêd angsal wêwahing tuju enggal, ngiras pambiwadha jumênêngan dalêm nata enggal. Kataman dêrênging raos umum, dados pahargyan agêng-agêngan. Amila ugi kalêbêtakên ing pawarti ingkang mêdal punika.
Pawarti Surakarta angunjukakên pêpuji kasugêngan dalêm sagarwa putra, wêdalipun punika minôngka pambiwadha utawi pahargyan jumênêngan dalêm, mugi Gusti Ingkang Murbèng Alam angudanèni sadaya osiking panggalih dalêm ingkang sinuhun, ingkang kadhawuhakên nalika jumênêng dalêm, kajawèkakên saha kapacak ing pawarti punika. Dhawuh pangandika dalêm: dhampar palênggahan dalêm punika botên anêbih saha pisah akalihan para wadu wandawa tuwin kawula dalêm, nanging jumênêng ing têngah-têngahipun. Saha malih kaparêng dalêm badhe ngajêngakên nagari dalêm saisinipun sadaya, inggih kamajêngan lair saha kamajêngan batos. Lair punika ing bab panggêsangan tuwin sandhang têdha, saening tatanan, margi-margi, saening oncoran sapiturutipun. Dene kamajêngan batos, inggih punika indhaking kapintêran, alus lan luhuring bêbudèn, kagunan, kawruh lan kasusastran. Punika sadaya pantês cinandhi. Mugi sagêda kasêmbadan sadaya ancasing panggalih dalêm, dados baku paugêran lampahing kaprajan ing karaton dalêm Surakarta Adiningrat.
Wa.
--- 4 ---
--- 5 ---
--- 6 ---
--- 7 ---
--- 8 ---
--- 9 ---
--- 10 ---
--- 11 ---
Ing kaca iring kiwa, gambar ngandhap: jajaran ampilan.
--- 12 ---
Pangandika Dalêm Sampeyan Dalêm Ingkang Sinuhun.
Kala pasamuan jumênêngan ing dintên Rêbo tanggal kaping 7 wulan Mulud taun Je 1870, utawi kaping 26 April 1939, wontên wiyosipun pangandika dalêm Sampeyan Dalêm Ingkang Sinuhun Kangjêng Susuhunan, tumuju ingkang bapa kangjêng tuwan guprênur ing Surakarta kalayan têmbung Walandi, ingkang pêrtalanipun ing têmbung Jawi kirang langkung kados ing ngandhap punika:
Saking papan palênggahan kula ngriki ingkang wontên rahmatipun sarta sampun wiwit makina-kina kagêm lênggah sinewaka para nata, kanthi upacaraning kaprabon ingkang adatipun dados ampilanipun para nata lêluhur kula, panjênêngan kula parlu amêdhar pangandika ingkang kawitan dhumatêng bapa kangjêng tuwan guprênur sarta sumrambaha dhatêng sadaya ingkang sami wontên ing ngriki:
Saking sihipun kangjêng guprêmèn ing Indiya Nèdêrlan, panjênêngan kula kaangkat jumênêng nata anggêntosi kangjêng rama ingkang sampun suwarga kalayan lampah-lampah miturut tata ngadatipun karaton kula kados kalawau punika. Ingkang makatên wau nelakakên agêng pitadosipun kangjêng guprêmèn dhumatêng panjênêngan kula, inggih punika kaparêng anêtêpakên panjênêngan kula angasta pusaranipun nagari Surakarta. Ingkang punika bapa, panjênêngan kula badhe angangkah anggèn kula kapitados kangjêng guprêmèn wau sampun ngantos anguciwani.
Mênggah kuwajiban ingkang dipun bêbahakên panjênêngan kula, punika awratipun timbang kalihan kaluhuran kula. Sapintên agêng sarta wigatosing têtanggêlan kula, panjênêngan kula sampun anguningani sayêktos, sarta saking pangajêng-ajêng kula murih sagêd anyuda awrating padamêlan kula ing môngsa kawitan ingkang rêkaos punika, panjênêngan kula badhe nelad prayogining panindak sarta luhuring panggalihipun kangjêng rama ingkang sampun suwarga. Panjênêngan kula botên sêmang-sêmang bilih kathah sangêt èwêd pakèwêd ingkang badhe kula lampahi, ananging èwêd pakèwêd wau kenging dipun ihtiyari, sanès èwêd pakèwêd ingkang kêdah dipun singkiri.
Kawontênan ingkang nêmbe kapêngkêr, punika parlu kula pangandikakên wontên ing ngriki, inggih punika salêbêtipun kangjêng rama gêrah sarta wiwit dintên surudipun dumugi ing samangke, para putra santana sarta abdi kula wiwit pangkat ingkang inggil piyambak dumugi pangkat ingkang andhap piyambak, sami rumagang ing damêl langkung saking padatanipun, anggènipun nyambutdamêl utawi caos kathah ingkang ngêblêng ngantos sadintên sadalu, ingkang sami tugur katingal tumêmên sangêt sarta anêtêpi anelakakên bilih sadaya wau sami sêtya tuhu sarta trêsna dhumatêng karaton kula punapadene kangjêng rama ingkang sampun suwarga. Mêng


A surat kuasa (POA) minangka dokumen legal penting sing wewenang individu utawa organisasi kanggo ngatur Panjenengan urusane lan nggawe keputusan babagan sampeyan atas yen sampeyan ora bisa nindakake dhewe. Pandhuan iki bakal menehi ringkesan lengkap babagan POA ing Uni Emirat Arab (UAE) - nerangake macem-macem jinis sing kasedhiya, carane nggawe POA sing sah, hak lan tanggung jawab sing ana gandhengane, lan liya-liyane.
Apa Kekuwatan Pengacara?
A POA menehi legal panguwasa menyang liyane dipercaya wong, nelpon Panjenengan "agen", kanggo tumindak ing Panjenengan atas yen sampeyan dadi lumpuh utawa ora bisa ngatur pribadine dhewe, Financial, utawa kesehatan prakara. Iku ngidini wong kanggo nangani urusan kritis kaya mbayar tagihan, ngatur investasi, operasi a business, nggawe medical kaputusan, lan teken dokumen legal tanpa perlu takon sampeyan saben wektu.
Sampeyan (minangka sing menehi wewenang) dikenal minangka "kepala sekolah" ing persetujuan POA. Dokumen kasebut bisa dikustomisasi kanthi lengkap, ngidini sampeyan nemtokake kekuwatan sing tepat sampeyan pengin utusan lan watesan apa wae. Umpamane, sampeyan bisa milih menehi kekuwatan sing sempit ing bank tartamtu akun tinimbang kontrol kebak kabeh finansial.
"Kekuatan jaksa dudu hadiah kekuwatan, nanging delegasi kepercayaan." – Denis Brodeur, pengacara estate planning
Nduwe POA mesthekake yen urusan penting sampeyan bisa terus dikelola kanthi lancar yen sampeyan nemokake dhewe Tukang nindakake kanthi pribadi - apa amarga kacilakan, penyakit dadakan, penyebaran militer, lelungan ing luar negeri, utawa komplikasi tuwa.
Napa duwe POA ing UAE?
Ana sawetara alasan utama kanggo nggawe POA nalika manggon ing UAE:
- penak nalika lelungan ing luar negeri kerep kanggo bisnis utawa luang
- Katentreman atine yen dumadakan incapacitated - ngindhari intervensi pengadilan sing bisa uga dibutuhake ngrampungake regejegan komersial
- Pilihan paling apik kanggo ekspatriat tanpa kulawarga lokal kanggo mlebu
- Pepalang basa bisa diatasi kanthi menehi jeneng agen sing mahir Arab
- Mesthekake wishes wis digawa metu ing baris karo hukum UAE
- Nyingkiri regejegan liwat wewenang nggawe keputusan ing kulawarga
- Aset bisa gampang dikelola nalika ing luar negeri long-term
Jinis POA ing UAE
Ana sawetara jinis POA sing kasedhiya ing UAE, kanthi implikasi lan panggunaan sing beda:
Daya Pengacara Umum
A Umum POA nyedhiyakake kekuwatan paling jembar diijini dening hukum UAE. Agen kasebut nduweni wewenang kanggo nindakake meh kabeh tumindak babagan urusan sampeyan kaya sing bisa ditindakake kanthi pribadi. Iki kalebu kekuwatan kanggo tuku utawa ngedol property, ngatur akun financial, file pajak, ketik Kontrak, nggawe investasi, nangani litigasi utawa utang, lan liya-liyane. Nanging, sawetara pangecualian ditrapake ing babagan topik kaya ngganti utawa nulis a bakal.
Watesan / Kuwasa khusus
Utawa, sampeyan bisa nemtokake a dibatesi or spesifik ruang lingkup kakuwasan agen sampeyan adhedhasar kabutuhan sampeyan:
- POA perbankan/keuangan - ngatur akun bank, investasi, mbayar tagihan
- Bisnis POA - keputusan operasi, kontrak, transaksi
- POA real estate - ngedol, nyewa, utawa properti hipotek
- POA Kesehatan - keputusan medis, masalah asuransi
- POA perwalian anak - pilihan perawatan, medis, pendidikan kanggo bocah-bocah
Awet Daya saka Agung
POA standar dadi ora sah yen sampeyan ora bisa. A "awet" POA kanthi tegas nyatakake yen sampeyan bakal tetep efektif sanajan sampeyan ora duwe kemampuan utawa ora kompeten sacara mental. Iki penting kanggo ngidini agen sampeyan tetep ngatur masalah finansial, properti, lan kesehatan sing penting kanggo sampeyan.
Springing Power of Attorney
Ing kontras, sampeyan bisa nggawe POA "spring" – ing ngendi wewenang agen mung ditrapake yen ana acara sing aktif, biasane ora bisa dikonfirmasi dening siji utawa luwih dokter. Iki bisa menehi kontrol tambahan kanggo nemtokake kondisi pas.
Nggawe POA sing Sah ing UAE
Kanggo nggawe POA sing bisa ditindakake kanthi sah ing UAE, apa Umum or spesifik, awet or springing, tindakake langkah-langkah utama iki:
1. Format Dokumen
Dokumen POA kudu ngetutake format standar sing digunakake ing UAE, sing asline ditulis ing arabic utawa diterjemahake kanthi sah yen digawe ing basa Inggris utawa basa liyane ing wiwitan.
2. Tandha & Tanggal
Sampeyan (minangka Principal) kudu menehi tandha fisik lan menehi tanggal dokumen POA nganggo tinta udan, bebarengan karo jeneng sampeyan agen(s). Tandha digital utawa elektronik ora bisa digunakake.
3. Notaris
Dokumen POA kudu notaris lan dicap dening UAE sing disetujoni Notaris kanggo dianggep sah. Iki uga mbutuhake ngarsane fisik sampeyan.
4. Registrasi
Pungkasan, ndhaptar dokumen POA ing Notaris kantor kanggo ngaktifake kanggo nggunakake. Agen sampeyan banjur bisa nggunakake asli kanggo mbuktekaken wewenang.
Yen rampung kanthi bener karo Notaris Umum UAE sing sah, POA sampeyan bakal sah sah ing kabeh pitung emirat. Persyaratan sing tepat beda-beda miturut emirat sing tepat: Abu Dhabi, Dubai, Sharjah & Ajman, Umm Al Quwain lan Ras Al Khaimah & Fujairah
Hak & Tanggung jawab
Nalika nggawe lan nggunakake POA ing UAE, sampeyan (principal) lan agen sampeyan duwe hak lan tanggung jawab hukum sing penting, kalebu:
Hak & Tanggung Jawab Utama
- Mbusak POA yen dikarepake - kudu menehi kabar ditulis
- Cathetan panjaluk kabeh transaksi sing ditindakake
- Njupuk maneh wewenang ing sembarang wektu langsung utawa liwat pengadilan
- Kasebut kanthi teliti, milih agen sampeyan kanthi yakin supaya ora ana perselisihan utawa penyalahgunaan
Hak & Tanggung Jawab Agen
- Nindakake kekarepan lan tanggung jawab kaya sing wis digarisake
- njaga cathetan keuangan rinci
- Aja nyampurake dana karo kepala sekolah
- Tumindak kanthi jujur, integritas lan ing kapentingan paling apik saka kepala sekolah
- Laporan masalah apa wae nyegah tugas sing ditindakake
Ng


text:
ngersakake mundhut duren pa piye?" pitakonku maneh.
"Lha wong Dhanny kuwi lho sing pengin duren," ngendikane Bapak genti nutuh putune..
"Aku saiki duwe langganan bakul duren cedhak omah kana, Pak. Penak, nek tuku gak ndadak nganyang kaya neng pasar Sleko, ek duene ya lumayan enak. Suk kapan-kapan ae pa piye, nek Bapak ngersakake," kandhaku.
"Iya wis, kapan-kapan ae..."
Rembugan bab duren njur mandheg tekan semono.
Saelingku, ket cilik, Bapak durung tau nganti nulak panjalukku. Apa wae sing dakjaluk mesthi dituruti, sauger ora nyimpang saka aturan. Ndilalah panjalukku uga ora tau neka-neka, kabeh isih laras karo kahanane Bapak. Lagi rasan-rasan pengin maem tahu campur wae, sorene meshi terus dijak Bapak tuku tahu campur tenan. Utawa yen aku alok neng toko kae ana rok apik, ora ndadak ngenteni sesuk-sesuk mesthi karo Bapak enggal dipundhutke, merga dhasare aku ki ora tau nyuwun rok.
Sing ora klakon mung siji, biyen lulus SMA aku pengin kuliah neng ITB nanging ora klakon ketampa. Ketampane malah neng UGM kaya sing dikersakake Bapak....
Njur nek saiki genti Bapak sing kagungan pamundhut, kamangka aku bisa nuruti, geneya kok ndadak ngenteni sesuk suk kapan-kapan wae?
Pitakon kaya ngono kuwi rasane ngoyak batinku terus saulihku saka daleme Bapak. Mung perkara duren. Geneya nganti tak tundha suk kapan-kapan wae nalika Bapak ngersakake? Kamangka jaman cilikanku biyen, lagi wae mingkem leh ku kandha Bapak mesthi njur nyetarter seppedha motore, budhal mundhutake apa sing dakkarepake. Kamangka saiki aku wis dudu bocah cilik maneh, aku bisa dadi pegawe merga saka panggu-lawentahe Bapak lan ibu, tur bayarku wis luwih akeh timbang pensiunane bapak, geneya aku wegah ngaturi apa sing dikesakake Bapak? Kebangeten tenan aku iki. Muga-muga ora klebu golongane anak durhaka.
Mula nalika lakune sepedha motor ngliwati bakul duren langgananku, enggal-enggal dakenggokake mandheg. Njur milih duren sing kira-kira enak, ora akeh merga maega paling-paling sing dhahar mung Bapak.
Loro wae cukup. Sawise dak bayar, montor alon-alon dak lakokake maneh menyang daleme Bapak.
"Lho, Bu, arep nyang ngendi maneh iki?" pitakone ardi anakku mbarep nalika weruh lakune montor ora sida mulih.
"Nyang daleme Yangkung maneh. Le. Lha iki, ngeterke duren ben ndang didhahar Yangkung," wangsulanku.
Anakku ora cumuwit maneh, najan jroning batin mbokmenawa dhe-weke mbatin, "Ibu ki kok nganeh-anehi. Dhek mau wis bar saka daleme Yangkung, saiki wis meh tekan omah, lha kok mbalik maneh mrana….
"Pak! bapak!" lagi njagang montor neng ngisor wit pelem aku wis bengak-bengok ngaturi bapak.
Baapak miyos karo sarungan lan ngagem baju muslim. Sajake wis siap-siap arep tindak sholat Maghrib nyang mesjid.
"Lho, ngapa kok mbalik maneh? Apa ana sing keri?"
Karo mesam-mesem aku nyangking duren loro sing gedhe-gedhe. Anakku ngetutake neng mburi.
"Iki lho Pak, dak pundhutake duren. Ayo ndang didhahar sik, sadurunge tindak masjid. Mau pas ngliwati bakul langgananku kok durene ketoke enak-enak. Dhan! Dhanny! Kene maem duren karo tante, Ndhuk!" aku ngundang ponankaku pisan. Bocahe semrinthil marani.
"Oalah, kok ora sesuk-sesuk wae lehmu nukokne. Yaw is, wong wis dituku, ayo ndang dimaem pisan, selak Maghrib," karo ngendika ngono Bapak mundhut peso, njur mbukak duren sing sakjane wis meh mlethek saking tuwane. Duren loro telap-telep didhahar, klebu aku, Dhanny lan anakku loro pisan mmelu mangan.
"Kok enak-enak iki mau durene. Regane rak ya larang?" ngendikane Bapak sawise rampung dhahar duren.
Aku ora mangsuli. Ora ana tembung larang. Kanggo Bapak kudu dak aturi barang sing paling apik, amarga Bapak wis maringi sembarang kalir sing apik-apik kanggo aku. Wiwiit jaman cilikanku biyen nganti saiki, aku wis omah-omah, Bapak ora tau leren maringi apa wae minangka wujud katresnane marang aku. Aku sing durung bisa ngaturi apa-apa minangka wujud katresnanku marang Bapak.
Jaya Baya, No. 13, Minggu V, November 2008
BERKAH NATAL
J.F.X Hoery
Wiwit sore udane ngreceh. Sasi Desember pancen wis mangsane udan. Malah wong Jawa duwe pangothak-athik tumrap jjenenge sasi karo kahanane mangsa. Agustus, banyune wiwit dietus, September, asat-asate sumber, Oktober, wis ora ana sumber, Nopember, wiwit ana sumber, Desember, gedhe-gedhene sumber lan Januari udan sehari-hari.
Othak-athik amrih gathuk, nanging yen nonton kahanan kok ya rada bener. dadi, yen Desember terang ora ana udan, malah jenenge salah mangsa, kaum tani sing susah.
Bu Martinus mbukak lawang, ngungak njaba. Udane durung clengkreng, kamangka wis saya peteng. "Bocah iki mau nggawa mantel apa ora. Yah mene kathik durung teka," grenenge karo mlebu ngomah nutup lawang.
"Menawa Cepu udane luwih deres ta Bu, bocahe isih leren ana greja," tumanggape Pak Martinus bareng krungu grenenge sing wedok.
"Lha iya, iki mau nggawa jas udan apa ora."
"Lha ana kamar jas udane ana apa ora. Biasane diseleh meja"
"Ngono ora ngawekani dhewe. Wong dheweke iku yen kena udan terus masuk angin, sok banjur watuk," jawabe Bu Martinus karo mapan lungguh ngadhep mesin jahit. Banjur kasusul suara mesin jahit.
Ora let suwe keprungu suara sepedha motor mlebu teras Sing diantuantu mlebu ngomah karo njedhindhil kudanan, klambine kebes.
"Lha, rak tenan ta, nglucut. Wong wis karuan mangsa udan, emoh nggawa jas udan," kandhane ibune marang kang lagi teka.
"Lha, mau terang kok Bu."
"Wis mangsa udan iku, ya jaga-jaga ta. Karo dene yen udane deres, ngeyub dhisik, ngenteni terang."
"Ngendikane Ibu jare ora pareng nganti peteng. Ap


text:
Tobo kuwe salah siji desa nang Jati, kabupaten Blora, propinsi Jawa Tengah, Indonesia.
Referensi


Beyin packing mbayar karyawane kanggo nindakake tes asam nukleat
Saiki, kahanan pencegahan lan kontrol epidemi ing Provinsi kita wis parah, saya akeh wong sing milih nindakake asam nukleat kanthi biaya dhewe. Kanggo njaga keamanan karyawan lan ngindhari infeksi silang sing disebabake saka tes terpusat, tanggal 15 Januari 2021,Beyin packing nganakake tes asam nukleik kanggo karyawan kanthi biaya dhewe kanggo nggawe lingkungan kerja sing aman kanggo karyawan.
Jam 8 esuk tanggal 15, karyawan Beyin pengepakan wis teka ing Departemen Pengujian Asam Nukleat Kabupaten Jingxiu. Para inspektur njupuk langkah protèktif sing ketat. Karyawan perusahaan teka ing rumah sakit kanthi pucuk sing beda-beda sajrone interval wektu lan dipisahake karo siji meter lan ngenteni jajaran sampling. Ing prentah saka staf ing situs, ana limang wong mlebu situs inspeksi kanthi kumpulan. , Karya sampling tertib.
"Perusahaan kudu nyumbang kanthi aktif kanggo pencegahan lan pengendalian epidemi, lan tanggung jawab kanggo karyawan lan masarakat." Ujare Adam, presiden Beyin packing, para karyawan kabeh rumangsa yen perusahaan sing ngatur asam nukleat iki Pengujian menehi keamanan kanggo kabeh wong jaminan. Kajaba iku, Beyin pengepakan. kanthi ilmiah nggunakake prekara pencegahan epidemi ing sawijining pakaryan. Pabrik lan kantor diinfeksi kaping pindho saben dina. Disinfektan lan topeng dilebokake ing kantor lan pabrik kanggo nyiapake stok bahan pencegahan epidemi lan rencana darurat. Uga disaranake supaya karyawan nggawa mangan awan dhewe. Coba ora njupuk transportasi umum sawise budhal kerja, lan bangun "firewall" kanggo nyegah lan ngontrol epidemi ing kabeh aspek.
Wong sing hebat yaiku wong sing tanggung jawab marang masarakat. Saiki minangka periode kritis kanggo nyegah lan ngontrol epidemi, sing dadi tes kanggo kabeh perusahaan. Muga-muga kabeh perusahaan bisa kanthi aktif ngrampungake tanggung jawab sosial lan menehi dhukungan sing kuat kanggo pencegahan epidemi. Kita yakin manawa bakal bisa menang epidemi iki!
Wektu kiriman: Jan-15-2021


êl wontên wêkasaning wulan Mèi punika.
Kintunan barang dagangan saking Sumatra Pasisir-Wetan. Miturut cathêtan saking Centraal Kantoor voor de Statistiek, ing salêbêtipun wulan Maart 1938 punika barang padagangan ingkang kawêdalakên saking Sumatra Pasisir Wetan awarni: karèt 10.319 ton, kopi 196 ton, copra 945 ton, wiji palm 2934 ton, lisah klêntik 16.929 ton, sata 2657 ton, tèh 654 ton tuwin sêrat 2002 ton.
Sêrat palilah tumrap tukang-tukang untu. Sampun dangu pakaryan babagan kasarasan migatosakên ing bab padamêlanipun para tukang untu bangsa Tionghwa, nanging bab punika botên sagêd nindakakên punapa lêrêsipun, amargi dèrèng wontên pranatanipun ingkang maton. Nanging ing sapunika pakaryan babagan kasarasan sawêg ngrancang tatanan wau, ingkang wosipun, sawarnining tiyang ingkang nindakakên padamêlan wau kêdah tiyang ingkang anggadhahi diploma, tumrap ingkang botên gadhah diploma kêdah angsal palilah saking ingkang wajib, samangsa wontên ingkang botên nêtêpi tatanan, badhe kasuwak.
Jawah awu saking rêdi Mêrapi. Ing Surakarta mêntas jawah awu. Miturut papriksan saking pajagèn ing Babadan, pucaking rêdi Mêrapi kêtingal ngêdalakên kukus, wiwit jam tiga dalu ngantos dumugi jam pitu enjing, nanging ing pajagèn ngriku botên jawah awu.
Nanggulangi sêsakit mripat. Ing bab tindakipun Dr. Tijssen anggèning nyarasakên têtiyang sakit mripat ingkang mèh wuta sampun kêrêp dipun wartosakên ing pundi-pundi. Miturut katrangan, wontênipun têtiyang sakit mripat ing tanah ngriki punika ngantos atusan ewon, limrahipun namung sami nêdha jampi dhatêng dhoktêr limrah, sanès dhoktêr mripat. Saking pamanggihipun Dr. Tijssen, saupami para dhoktêr wau angsal wêwahan pangajaran saking dhoktêr ingkang ahli babagan sêsakit mripat, tamtu pinanggihipun saya prayogi. Mila pangajêng-ajêngipun Dr. Tijssen, supados angsal kintunan dhoktêr ahli sêsakit mripat saking nagari Walandi, sagêda lajêng nunggil damêl kaliyan para dhoktêr ingkang tumindak anjampèni têtiyang sakit mripat wau. Manawi sagêd tumindak makatên, tamtu lajêng kathah tindak anjampèni sakit mripat ingkang miturut tatanan. Dene salajêngipun dhoktêr ahli wau sagêda pindhah-pindhah panggenan, lajêng nularakên kawruhipun.
Majênging sêsadean ing Lampung. Sampun sawatawis dintên, mèh sabên dintên wontên maesa ingkang kakintunakên dhatêng Lampung, ngantos gangsal-neman, pangintunipun maesa wau saking Merak, pêrlu kangge pragadan, dene kintunan tigan ngantos dasanan ewon.
Muhammadiyah tampi ulêm saking Jêpan. Wontên wartos, pakêmpalan Islam ing Jêpan ngulêmi Hoofdbestuur Muhammadiyah supados anjênêngi paaargyan pambikakipun mêsjid ing Tokio, waragad-waragadipun dipun sanggi dening pakêmpalan Islam ing Jêpan sadaya. Paaargyan wau badhe kadhawahakên wontên ing tanggal 12 Mèi inggih 12 Mulud. Nanging wontên wartos bilih Muhammadiyah botên badhe minangkani panêdha wau, jalaran gêgayutan kalihan kawontênan ing Asia ing wêkdal punika.
Tentoonstelling Mardiguno. Benjing tentoonstelling Mardiguno ingkang kawontênakên ing sêkatenan Surakarta, awarni: 1. barang-barang pisungsung dhatêng Sampeyandalêm Ingkang Wicaksana kala mèngêti jumênêng 40 taun. 2. barang-barang pisungsung nalika Sampeyandalêm Ingkang Wicaksana tumbuk yuswa 64 taun. 3. barang-barang pisungsung nalika Sampeyandalêm Ingkang Wicaksana têtêp yuswa 72 taun. 4. barang-barang saking Museum Radyapustaka kapilihan ingkang sae. 5. barang-barang saking Museum Kraton. 6. tuwin barang-barang sanèsipun ingkang sagêd mêwahi sêsêrêpan.
Panenan ing Mojokêrto kapitunan. Panenan pantun ing wêkdal punika pinanggih botên kêmêdalan, jalaran kêbênan saking lèpèn Brantas. Ing sapunika parentah aparing pitulungan arta f 20.000.-, kangge ngêdêgakên babadan ingkang sagêd suka pitulungan.
Angsal-angsalanipun pakaryan Post suda. Salêbêting tigang wulan kawitanipun taun punika angsal-angsalanipun pakaryan Post suda, gunggunging angsal-angsalanipun sadaya f 5.909.031.-. Pêpetangan makatên ing taun kêpêngkêr wontên f 6.302.240.-.
[Grafik]
Patilêman bayi. Patilêman bayi damêlanipun Hoofverpleegster Zuster Bruning ing Budi Kêmuliaan, Bêtawi, ingkang kalêbêt sae saha mirah waragadipun.
Ewah-ewahan saha têtêpan dhoktêr. Kawrat kêkancingan saking Departement Pangajaran, Dr. R. Soesilo kaparingan verlof dhatêng Eropa laminipun sataun, wiwit tanggal 20 Augustus ngajêng punika. M. Soeparmo Honggopati Tjitrohoepojo, katêtêpakên dados Gouvernements Indisch Arts manggèn ing Blora.
Pitulungan Credietbank Blora. Kala taun kêpêngkêr Credietbank ing Blora mitulungi nyambut arta dhatêng têtiyang tani ing bawah ngriku, kangge waragad nanêm sata. Dumuginipun wanci, panenanipun pinanggih nglêgakakên. Saya tumrap ing bawah Bojonêgoro. Gunggunging arta ingkang kasambutakên wau wontên f 40.000,-.
Ing bab prakawisipun tuwan Nadjamoedin. Ing bab prakawisipun tuwan Nadjamoedin, sêsêpuh Rupelin, ingkang kadakwa nyalingkuhakên arta, punika miturut wartos arta wau pêrlu kangge kabêtahaning tiyang sanès, wusana lajêng nêmahi kasangsara piyambak. Ing sapunika tiyang sêpuh tuwin marasêpuhipun tuwan Nadjamoedin sampun dumugi ing Surabaya ambêkta arta f 25.000 kangge nglintoni arta gadhahanipun Rupelin tuwin sanès-sanèsipun, sag


text:
ile: kadi |
| | | | | | | | | | - Nandhingaken lampaing para tamu kaliyan warga. |
| | | | | | | | | | - Nandhingaken mawi tembung kadi. |
| | | | | | | | | | - Ungeling pradangga menika dados sasmita gendhing. |
| 39. | Atut runtut runtang runtung rerentengan kadya peksi sajodho. (LBPd.39) | | | | | | | ✓ | ▪ Simile: kadya |
| | | | | | | | | | - Nandhingaken tindakipun penganten ingkang sarwa gegandhengan kaliyan peksi sajodho. |
| | | | | | | | | | - Nandhingaken mawi tembung kadya. |
| 40. | Upamaning sekar ingkang nembe hanjrah ing patamanan hangulah sari arum gandane. (LBPd.40) | | | | | | | ✓ | ▪ Simile: umpamaning |
| | | | | | | | | | - Nandhingaken paraga beksan bedhaya sekar arum kaliyan sekar wonten ing patamanan. |
| | | | | | | | | | - Nandhingaken mawi tembung umpamaning. |
Keterangan:
LBPd = Lelewaning Basa Perbandingan
| No. | Data | Lelewaning Basa Pertentangan | Katrangan saha Panandha |
|-----|----------------------------------------------------------------------|------------------------------|----------------------------------------------------------------------------------------|
| | | Hiperbola | Litotes | Klimaks | Antiklimaks | Anastrof | |
| 1 | Sri hatmaja penganten putri, nimas ayu Catia Angli Curie, ST.,M.Sc. rinengga ing busana warni langking, inaretes ing prada kemasan, tejane hanglelangit kadya hangebeki ing madyaning sasana wiwaha. Busana pating calorot pating galebyar lamun katempuk ing pandam, cinandra kadya kilat hasesiling. (LBPg.1) | ✓ | | ✓ | | | - **Hiperbola**: *tejane hanglelangit kadya hangebeki ing madyaning sasana wiwaha*. *Busana pating calorot pating galebyar lamun katempuk ing pandam, cinandra kadya kilat hasesiling*
- Tuturan menika awujud pepindhan ngemot gagasan ingkang nyangetaken tumrap kawontenaning busana pengaten putri.
- **Klimaks**
- Nyariosaken busananing penganten putri, kanthi wujud gagasan ingkang sansaya mindhak kalenggahanipun, saya dangu sansaya nyangetaken, kapungkasan mawi *cinandra kadya kilat hasesiling*.
| 2 | Kawuryan ana warara myang jejaka, kenya miwah jejaka ingkang sulistya ing warna, pekik ing rupi, kembar busanane, miwah kembar dedeg piadege. (LBPg.2) | ✓ | | | | | - **Hiperbola**: *sulistya ing warna*, *pekik ing rupi* saha *kembar dedeg piadege*
- Sulistya ing warna gadhah teges sami kaliyan *pekik ing rupi*, dipuncakaken sedaya *frase* menika nuuwuhaken panuturan ingkang nyangetaken.
- *Kembar dedeg piadege* nyagetaken panuturan tumrap wujudipun penganten, ananging kawontenan sejatosipun boten kados mekaten.
| 3 | Pangemban sekar kembar mayang, kalpataru, jayandaru, dewandaru. (LBPg.3) | ✓ | | | | | - **Hiperbola**: *kalpataru, jayandaru, dewandaru*
- *Frase* menika dasanamanipun saking sekar kembar ma| No. | 1 | 2 | 3 | 4 | 5 | 6 | 7 |
|-----|------------------------------------------------------------------|---|---|---|---|---|----------------------------------------------------------------------|
| | | | | | | | **mayang.**
- Dipuncakaken sedaya *frase* menika wonten ing setunggal wacana saged nuwuhaken teges ingkang nyanggetaken. |
| 4. | Mawar, mlathi, kanthil, kenanga, pralampita apa-apa kang binawar saking kedaling lathi, bisa kumenang-kenang ing telenging nala. *(LBPg.4)* | ✓ | | | | | ▪ **Hiperbola:** bisa kumenang-kenang ing telenging nala
- Andharan menika ketingal langkung nyangetaken saking kekajengan utawi kekudanganipun. |
| 5. | Tindaking sri temanten sarimbit kang dadya mustikaning pawiwahan, punjering kawigatosan, apindha raja myang prameswari harsa tedhak siniwaka lenggah wonten ing dhampar tempuk. Kapurwakan tinuntun ingkang rama, hanenggih bapa Prof.Ir. Nizam ,DIC.,M.Sc., Ph.D. sawega hanuntun paring pitedah myang wewarah dhumateng sri hatmaja penganten, ingkang sampun kepareng tumut wonten ing madyaning bebrayan ageng. *(LBPg.5)* | ✓ | | ✓ | | | ▪ **Hiperbola:** tindaking sri temanten sarimbit kang dadya mustikaning pawiwahan, punjering kawigatosan, apindha raja myang prameswari
- Gagasan menika katingal nyangetaken gegambaran tumrap kawontenan wujud penganten.
▪ **Antiklimaks:**
- Saking urut-urutaning gagasan katingal saya dangu sansaya mandhap kalenggahanipun, suraosing andharan saya dangu saya kirang wigatos.
- Kawiwitan mawi gagasan ingkang wigatos …*apindha raja myang prameswari harsa tedhak siniwaka lenggah wonten ing dhampar tempuk*… tumuli kalajengaken andharan ingkang kirang wigatos. |
| 6. | Muga jaya, jaya wijayanti, tatag teteg satemah tutug nggenira mangun kulawarga. Lawuh pindhang ati antep, linambaran kanthi anteping ati, pinesthi dadi jatukramane, ya pinesthi dadi jodhone. *(LBPg.6)* | ✓ | | | | | ▪ **Hiperbola:** jaya wijayanti, tatag teteg lan *pinesthi dadi jatukramane*, ya *pinesthi dadi jodhone*.
- Tembung saroja jaya wijayanti saha tatag teteg saged nuwuhaken teges ingkang nyangetaken.
- *Pinesthi dadi jatukramane* gadhah teges sami kaliyan *pinesthi dadi jodhone*, dipuncakaken sedaya *frase* menika nuwuhaken panuturan ingkang nyangetaken. |
| 7. | Mangarsa pepadane ingkang rama, kocap kacarita ugi sinendhal mring pepadane ingkang rama kadya sinendhal mayang batine, satemah tan kuwawa hambabar ing wicara. | ✓ | | | | | ▪ **Hiperbola:** *ingkang rama kadya sinendhal mayang batine*, satemah tan kuwawa hambabar ing wicara
- Gagasan menika awujud pepindhan, wosipun nyangetaken |
| No. | 1 | 2 | 3 | 4 | 5 | 6 | 7 |
|-----|------------------------------------------------------------------|---|---|---|---|---|----------------------------------------------------------------------|
| | *(LBPg.7)* | | | ✓ | | | *raosing manah ingkang rama.* |
| |


text:
van den Bosch, nganti dilabuhi seleh enggone dadi minister. Dene Ratu Willem I ing Nederland, ngengeti bangeting kekuranganing dhuwit nagara, kepeksa cocog lan karepe van den Bosch: 1. Wong Jawa dipeksa nandur tetanduran kang durung diweruhi, lan banjur keter enggone tetanen dhewe.
5. Landrente jebul iya isih ditindakake. Wong Jawa batine mung dumunung mundhak kawruhe ing bab nenandur lan bathi mundhak kasregepane. Tumraping Praja Nederland akeh bathine, awit pametuning Cultuurstelsel wiwit tahun 1830 tekan tahun 1878 ora kurang saka 800.000.000 rupiyah. Wong Jawa ora duwe wragad lan ora kober anggarap pasawahane, mulane dadi kamlaratane. Ing sawatara panggonan malah nganti kambah ing paceklik lan palilan, kayata: Cirebon, Demak lan Grobogan (tahun 1818 – 1850). Kang mengkono iku sejatine iya ora diniyati dening para kang yasa Cultuurstelsel, lan wong ing negara Walanda akeh kang ora rujuk yen tindaking Cultuurstelsel banjur sawenang wenang mengkono. Sawise tahun 1854 akeh kang mbudidaya amrih suwaking Cultuurstelsel lan gugur gunung. Ing tahun 1865 tanduran tom disuwak mengkono uga teh, manis jangan lan cochenil (nopal). Mrica suwak tahun 1860, tembako tahun 1866, tebu tahun 1870. Wet tahun 1915 nyuwak tanduran peksan kang isih kari, yaiku kopi. Dadi wiwit ing tahun 1915 iku Cultuurstelsel wis ilang babar pisan. Ana ing negara Walanda kana kang banget enggone ngemohi Cultuurstelsel yaiku Tuwan Pandhita van Hoevell. Ing tahun 1848 miturut owah owahaning Grondwet, Staten Generaal oleh panguwasa niti priksa tindaking Prentah Luhur tumrap Indhiya lan ngulat ulatake lebu wetuning dhuwit negara, lan maneh Staten Generaal dipasrahi netepake Reglement ophet beleid der Regeering in Nederlandsch Indie (Regeeringsreglement) lan pranatan liya liyane. Marga saka iku van Hoevell lan sagolongane bisa ngandarake panemune ana ing Tweede Kamer. Regeeringsreglement tahun 1854 wis nyebutake yen kabutuhaning kawula Indhiya kudu diprelokake dhisik lan kawula Indhiya mau sangkaning sathithik kudu didadekake bangsa kang nyekel pamarentah dhewe (zelfbestuur). Regeeringsreglement iki tumekane saiki isih mengkono. Bebarengan lan suwaking Culturstelsel ana pranatan pranatan anyar, kang becik, kayata: Pasar wis ora dipajegake (marang Cina). Ananing batur tukon lan sapepadane diilangi (tahun 1860) lan bab pangedole candu dikuwasani Gupermen dhewe (opiumregie). Ing tahun 1864 ana Comptabiliteitswest, netepake yen begrooting Nederlandsche Indie iku kang gawe Parentah Indhiya bebarengan lan Parentah Nederland sarta disahake srana angger angger dening Staten Generaal. Ing tahun 1870 ana Agrarische Wet, surasane: Gupermen kena majegake bumi kang durung tau digarap marang wong Walanda suwene ing dalem 75 tahun. Palemahane wong Indhiya ora kena didol marang wong kang dudu golonganing wong Pribumi, yen ora srana lantaran Parentah Gupermen.
--------------------------------------------------------------------------------------------------->Mohon maaf, beberapa lembar manuskrip lanjutannya sepertinya telah hilang entah kemana?
bpk muliadi9 Januari 2015 19.14KAMI SEKELUARGA MENGUCAPKAN BANYAK TERIMA KASIH ATAS BANTUANNYA MBAH , NOMOR YANG MBAH BERIKAN/ 4D SGP& HK SAYA DAPAT (350) JUTA ALHAMDULILLAH TEMBUS, SELURUH HUTANG2 SAYA SUDAH SAYA LUNAS DAN KAMI BISAH USAHA LAGI. JIKA ANDA INGIN SEPERTI SAYA HUB MBAH_PURO _085_342_734_904_ terima kasih.الالله صلى الله عليه وسلموعليكوتهله صلى الل KAMI SEKELUARGA MENGUCAPKAN BANYAK TERIMA KASIH ATAS BANTUANNYA MBAH , NOMOR YANG MBAH BERIKAN/ 4D SGP& HK SAYA DAPAT (350) JUTA ALHAMDULILLAH TEMBUS, SELURUH HUTANG2 SAYA SUDAH SAYA LUNAS DAN KAMI BISAH USAHA LAGI. JIKA ANDA INGIN SEPERTI SAYA HUB MBAH_PURO _085_342_734_904_ terima kasih.الالله صلى الله عليه وسلموعليكوتهله صلى الل KAMI SEKELUARGA MENGUCAPKAN BANYAK TERIMA KASIH ATAS BANTUANNYA MBAH , NOMOR YANG MBAH BERIKAN/ 4D SGP& HK SAYA DAPAT (350) JUTA ALHAMDULILLAH TEMBUS, SELURUH HUTANG2 SAYA SUDAH SAYA LUNAS DAN KAMI BISAH USAHA LAGI. JIKA ANDA INGIN SEPERTI SAYA HUB MBAH_PURO _085_342_734_904_ terima kasih.الالله صلى الله عليه وسلموعليكوتهله صلى الل KAMI SEKELUARGA MENGUCAPKAN BANYAK TERIMA KASIH ATAS BANTUANNYA MBAH , NOMOR YANG MBAH BERIKAN/ 4D SGP& HK SAYA DAPAT (350) JUTA ALHAMDULILLAH TEMBUS, SELURUH HUTANG2 SAYA SUDAH SAYA LUNAS DAN KAMI BISAH USAHA LAGI. JIKA ANDA INGIN SEPERTI SAYA HUB MBAH_PURO _085_342_734_904_ terima kasih.الالله صلى الله عليه وسلموعليكوتهله صلى الل KAMI SEKELUARGA MENGUCAPKAN BANYAK TERIMA KASIH ATAS BANTUANNYA MBAH , NOMOR YANG MBAH BERIKAN/ 4D SGP& HK SAYA DAPAT (350) JUTA ALHAMDULILLAH TEMBUS, SELURUH HUTANG2 SAYA SUDAH SAYA LUNAS DAN KAMI BISAH USAHA LAGI. JIKA ANDA INGIN SEPERTI SAYA HUB MBAH_PURO _085_342_734_904_ terima kasih.الالله صلى الله عليه وسلموعليكوتهله صلى الل KAMI SEKELUARGA MENGUCAPKAN BANYAK TERIMA KASIH ATAS BANTUANNYA MBAH , NOMOR YANG MBAH BERIKAN/ 4D SGP& HK SAYA DAPAT (350) JUTA ALHAMDULILLAH TEMBUS, SELURUH HUTANG2 SAYA SUDAH SAYA LUNAS DAN KAMI BISAH USAHA LAGI. JIKA ANDA INGIN SEPERTI SAYA HUB MBAH_PURO _085_342_734_904_ terima kasih.الالله صلى الله عليه وسلموعليكوتهله صلى الل BalasHapusBalasanPREDIKSI TOGEL SINGAPORE7 Juni 2016 23.26Saya ingin berbagi cerita kepada anda bahwa dulunya saya ini cuma seorang.penjual es kuter kelilin tiap malam. pendapatannya tidak seberapa dan.tidak pernah cukup dalam kebutuhan keluarga saya,, suatu hari saya dapat.informasi dari teman bahwa MBAH SUJARWO bisa memberikan angka ritual/goib.100% tembus.akhirnya saya ikuti 4D nya dan alhamd


text:
Tomia iku kacamatan ing Kabupatèn Wakatobi Propinsi Sulawesi Kidul-Wétan.
Kabupatèn Wakatobi
Kabupatèn Wakatobi


text:
Zutphen iku gemeente ing provinsi Gelderland, Walanda.
Latar wuri
Provinsi Gelderland sing papané ana ing wétané Walanda iku saka 12 provinsi Walanda lan salah siji sing gedhé ambané wewengkoné. Provinsi iki ing taun 2008 dipérang dadi 56 gemeente. Ing Walanda gemeente iku pérangan administratif sangisoring provinsi. Dadi provinsi iku antara nagara lan gemeente.
Jaman mbiyèn kabèh panggonan iku uga gemeente ing Walanda. Saka désa cilik nganti kutha krajan. Nanging saiki wis ora mangkono manèh. Akèh panggonan sing digabung dadi siji supaya olèh gemeente sing ukurané sedheng.
Pranala njaba
 Situs wèb resmi
Gemeente ing Walanda


text:
Dalan Raya Pos (basa Landa de Grote Postweg) utawa dalan Daendels, iku dalan raya sing dibangun Herman Willem Daendels (_PHONE_). Dalan iki dawane ± 1.000 km, sepanjang pasisir sisih lor Pulo Jawa wiwit kutha Anyer ing Banten tekan kutha Panarukan ing Jawa Timur.
Dijenengi dalan pos amarga dalan iku jaman mbiyèn kanggo angkudan jasa pos karo penumpang, mulane wektu taun 1810, pemerentah kolonial Walanda tau nyediake 200 jaran kanggo sarana angkudan ing dalan iki.
Dalan iku dibangun nganggo sistem kerja paksa, miturut cathetan pemerentah Inggeris ana luwih 12.000 wong sing pejah, racaké amarga kekeselan karo kena serangan lemud malaria.
Dalan Daendels


text:
Sukadana (cara Indonésia: Sukodono), iku désa ing Kacamatan Tahunan, Kabupatèn Jepara, Provinsi Jawa Tengah, Indonésia.
Uga delengen
 Tahunan, Jepara
 Kabupatèn Jepara
Pranala njaba
 Situs web resmi Kabupaten Jepara


text:
Wołomin (Jerman ...) iku sawijining kutha ing Polen. Kutha iki sing ndunungi... jiwa.
Kutha ing Polen


text:
Dasawarsa 700-an iku kaurut saka taun 700 nganti 709.
Prastawa
Lair
Séda


text: Iki minangka proses wektu sing akeh banget, mbutuhake bathing gedhe.


text: Sawenehing prestasi wis dikumpulake, wiwit saka juara nasional 2005 nganti 2015, juara Asia ing taun 2007, 2009, sarta 2010, lan kang cukup mongkogake yakuwi mlebu 40 Skateboarder terbaik ing kajuwaran dunia skateboard ing Amerika taun 2009.


wis ngadêg, liya dina mêsthi banjur ambruk, agawe kagète wong akèh. Wis rambah-rambah temboke didandani, nanging mêsthi ambruk manèh. Sang Nata banjur paring prajurit 1000 kadhawuhan njaga, nanging tanpa gawe, awit para prajurit mau padha ora wêruh rubuhe tembok. Suwening panggarap kang katamtokake wis mèh êntèk, kari 5 dina.
Juru gawe omah bangêt susahe, awit grejane durung rampung, dhèwèke mêsthi bakal tampa pidana saka Sang Nata.
Sawijining dina juru gawe omah mau mlaku-mlaku mênyang alas, satêkaning alas mikir-mikir. Ujug-ujug dhèwèke dicablèk wong saka buri lan calathu. "Aku wêruh kang kokpikir lan aku saguh nulungi, yèn kowe saguh prajanji karo aku, yèn uwong utawa kewan kang mlêbu dhisik dhewe ing greja, kuwi dadi duwèkku."
Juru gawe omah kagèt bangêt, ngawasake wong mau sajak ora ngandêl.
Wong mau calathu manèh: "Aku saguh gawe greja kaya kang korancang sajrone sawêngi yèn kowe gêlêm nuruti janjiku."
Juru gawe omah nyaguhi lan sanalika wong kang anèh mau ilang. Wong mau awake kuru lan dhuwur. Ing sirahe kapara ngarêp ana sungune loro. Sikile sikil kêbo. Sanyatane wong mau bangsa setan. Esuke nyata grejane wis dadi. Agawe cingake wong akèh. Nanging wong-wong mau ora ana siji-sijia kang wani mlêbu dhisik, awit wis padha ngêrti. Wusana ana gêrma têka, kang mêntas entuk mênjangan. Kewan mau banjur dilêbokake greja. Sadhela manèh wong-wong padha krungu, yèn setan wis mangan mênjangan, nuli lagi padha wani mlêbu. Ing kono padha wêruh, yèn mênjangan wis mati. Anèhe dene inêbing lawange greja mau mung sasisih, dadi sing sasisih mênga mlompong tanpa inêb. Wong-wong nuli padha gawe lawang sasisih manèh, nanging nganti saiki durung ana kang cocog. Sadhela bae pawarta mau wis sumêbar satanah Eropa. Dene greja gaweyane setan mau aran Domkerk, lêstari nganti saiki ana ing kutha Akên nêgara Jêrman.
Boentarta
--- 200 ---
KUTHA SINGAPUR
(Candhake)
Barêng motor-motor mau (duwèke "Royal Air Force") wis ora katon, aku têrus ngèkêr ngiwa nêngên ndêlêng kaanane ing kono. Ing sisih kiwa katon pula Sambu, tangkine B.P.M., pating jênggêlêg, cêmlorot kêna soroting srêngenge. Kiwa têngên, ngarêp buriku kapal gêdhe cilik padha ngênêr mênyang pêlabuhan. Kapal pêrang uga ana, mbêgêgêk kêpara adoh saka dharatan, ketoke nggêgirisi bangêt, miyême pating crongot, sajake padha nantang: "Ayo, arêp apa kowe!" Cocog bangêt yèn diarani "dreadnought," têgêse "ora wêdi."
[Grafik]
Beca ing kutha Singapur.
Saya cêdhak manèh, aku gumun wêruh omah dhuwur-dhuwur, pirang-pirang lotèng, kaya ta : Town-Hall, General Post Office, Union Building, China Building, lan kantor-kantor bank, toko-toko. Mripatku nganti pêdhês ndêlêng kaanan mangkono kuwi. Jênênge ya durung "skyscrapers," nanging dhuwure wis lumayan, ing tanah Jawa ora ana omah sing madhani, apa manèh ngungkuli.
Mudhunku ana ing Tanjong Pagar, dipêthuk dening punggawa "Immigration Department," ya kuwi sing nindakake gawe mlêbune wong saka ing tanah ngamanca. Punggawa-punggawa mau kabèh wong Mlayu, blanjane bokmanawa mung 20 utawa 25 dollar, nanging wujude, wah ngedab-edabake bangêt, apa manèh yèn wêruh wong anyar kang ketoke wêdi, anggone nyêntak-nyêntak saya nggêgirisi. Mulane yèn kowe mbesuk bokmanawa têkan ing Singapura, aja bangêt-bangêt anggonmu andhap asor, mundhak diarani wêdi.
Wong-wong kang lagi mudhun saka kapal têrus padha digiring kaya wêdhus mênyang kantor Immigration, dene barange kudu ditinggal ana ing kantor Pabean. Ing "Immigration Office," paspoort-paspoort padha dipriksa dening wong Inggris (Officer) yèn wis kêtêmu cukup ora kurang sawiji apa wonge lagi mêtu, njupuk barange lan mlêbu ing kutha.
Barêng aku mêtu saka kantor Pabean kagèt, dipêthuk tukang rickshaw, pating cruwit kaya manuk jalak rêbutan cacing. Rickshaw kuwi kreta cilik kanggo wong loro, digèrèd bangsa Tionghoa. Lumrahe diarani "beca." Sarèhning aku durung wêruh dalan-dalan ing Singapur, aku ora wani nunggang rickshaw, dadi ngundang taxi, luwih murah. Taxi ing kono warna-warna, sing takpilih motor Ford cilik cète kuning, yaiku sing diarani "Yellow Cap," sewane murah mung 20 sèn sapal.
Lagi bae mêtu saka ing Tanjung Pagar Road, aku wis gumun manèh, wêruh ana tram lêstrik tanpa ril, jênênge "trawley," mèmpêr kaya bus gêdhe, bisa menggak-menggok, nyuda bêbaya nunjang wong. Manut pituture kanca, aku anjujug ing "Myako" hotèl Jêpan ing "Beach Road". Ana ing taxi tansah ngapalake cara Inggrise njaluk kamar, dadi panêmbungku mêtune saka cangkêm prasasat waton mêtu bae, nganti kamisosolên. Sing mêthukake aku nyonyah, barêng krungu gunêmanku, mlênggong, awit kaya wong London, têrus mangsuli cara ... Mlayu!" "Saya tak pandhe cakap English lah". Gagasanku malah kêbênêran.
Ana candhake.
--- [1621] ---
Ôngka 102, Rê Lê, 19 Sawal Ehe 1868, 22 Dhesèmbêr 1937, Taun XII.
Kajawèn
Kawêdalakên sabên dintên Rêbo lan Sabtu
Rêgining kalawarti punika ing dalêm tigang wulan f 1.50, bayaran kasuwun rumiyin, botên kenging langganan kirang saking 3 wulan.
Juru ngarang - administrasi Bale Pustaka, ing sawingkinging kantor palis, tilpun nomêr 1744 - Bêtawi Sèntrêm.
Isinipun: Sêsawangan - Bab Gôngsa - Nusakambangan - Tatacara Riyadi Sawalan ing Rêmbang - Kawontênan


text:
ut taun 2010.[8]
Great Dubai Wheel 185 m (607 ft) dipunusulaken déning Dubailand, ing Dubai, Uni Emirat Arab, karantam ing 2006 lan dipunbikak 2009.[9] Nanging dèrèng kawujud dumugi sapunika.
Voyager 180 m (590 ft) [10] dipunusulakan kaping wola-wali kanggé Las Vegas, Nevada.[11]. Dereng kawujud dumugi rancangan ingkang kaping 3(V3).[12]
Bangkok Eye 176 m (577 ft), ing caket Kali Chao Phraya ing Bangkok, Thailand, dipunbiwarakaken déning Bangkok Metropolitan Administration rikala 13 Oktober 2010, ingkang mbetahaken dana 30 miliar baht proyek dèrèng dipuntamtukaken.[13]
Great Berlin Wheel 175 m (574 ft) karantam dipunbikak ing taun 2008[14] nanging proyek mandheg sasampunipun ngadhepi perkawis dana.[15]
↑ a b c d 1S$ = Rp.6.000 (September 2005 & medio 2007) dan 1S$=Rp.7.200 (Maret 2008 waktu pembukaan) Yahoo! Finance
↑ a b World's biggest observation wheel set to spin in Singapore AFP
↑ "Singapore Flyer opens to the public from Saturday". Channel NewsAsia. 1 March 2008.
↑ "Feng Shui turns this wheel". The Straits Times. Dijupuk 17 Pebruari 2013. Priksa gandra date ing: |access-date= (pitulung)
↑ a b €1 = Rp.12.500 (Maret 2010) Yahoo! Finance
↑ a b Firm linked to Flyer under German probe
↑ (AFP) – 5 Nov 2007 (5 November 2007). "Beijing begins construction of world's biggest wheel". Afp.google.com. Diarsip saka sing asli ing 11 December 2007. Dijupuk 17 Pebruari 2013. Priksa gandra date ing: |access-date= (pitulung)
↑ Beijing Ferris wheel company in receivership
↑ Great Dubai Wheel Gets the Green Light
↑ "Voyager Entertainment International, Inc". Voyager-ent.com. Dijupuk 17 Pebruari 2013. Priksa gandra date ing: |access-date= (pitulung)
↑ Mark E. Adams (31 December 1996). "Voyager Las Vegas". Vegastodayandtomorrow.com. Dijupuk 17 Pebruari 2013. Priksa gandra date ing: |access-date= (pitulung)
↑ Voyager Entertainment International, Inc.
↑ BMA plans to build 'Bangkok Eye' on Chao Phya bank
↑ "The Ferris Wheel near the Zoo has been approved". Aussichtsrad-berlin.de. Dijupuk 17 Pebruari 2013. Priksa gandra date ing: |access-date= (pitulung)
↑ "Planned Great Wheel for I-Drive area of Orlando on hold". Sun-sentinel.com. Dijupuk 17 Pebruari 2013. Priksa gandra date ing: |access-date= (pitulung)
Wikimedia Commons duwé médhia ngenani Singapore Flyer.
Dijupuk saka "_URL_
Wangunan lan struktur ing Singapura
Kaca iki pungkasan diowah nalika 09.13, 13 Juli 2018.


text:
ang menang.
29 Calathua: Ing dina pancasan iku imané para kang (saiki) padha kafir ora bakal migunani sarta ora bakal padha disumenèkaké.\(^{1964}\)
30 Mulané sira mëngoa saka dhèwèké sarta ngentènana; sayekti, dhèwèké iya padha ngentèni.
---
1964. Wontenipun pitakèn makaten punika nandhakaken kalayan terang, bilih ayat-ayat ing nginggil wau mangandikakaken bab prakawis siksanipun para titiyang wau, milanipun mesthi kémawon piyambakipun lajeng sami pitakèn bénjing punapa kelampahanipun siksa wau.
SURAT 33
AL-AHZÂB
(Para papanthan)
KADHAWUHAKEN ING MADINAH
(9 ruku', 73 ayat)
Pathinipun:
Ruku' 1. Sasambetan ruhani lan jasmani.
Ruku' 2. Panyerangipun para wadya papanthan dhateng Madinah.
Ruku' 3. Keplajengipun para wadyabala Papanthan: Titiyang Quraidzah pinidana.
Ruku' 4. Sugengipun Kanjeng Nabi Suci ingkang sarwa pasaja.
Ruku' 5. Pikramanipun Kanjeng Nabi kaliyan Siti Zainab.
Ruku' 6. Panyédha dhateng sugengipun asésémahan Kanjeng Nabi Suci.
Ruku' 7. Tatanan babrayan ing griya.
Ruku' 8. Titiyang ingkang sami nyebar pangawon-awon.
Ruku' 9. Pitutur dhateng para mukmin.
Namanipun
Surat punika kanamakaken Al-Ahzâb, Para Papanthan, ingkang tegesipun para titiyang Quraisy sami sekuton kaliyan pancer musyrik lan para titiyang Yahudi, inggih ingkang sampun kawedalaken saking Madinah, inggih ingkang taksih tetep dudunung wonten ing ngriku. Sadaya wau, kajawi ingkang dudunung wonten ing Madinah, sami nglurug dhateng Madinah sumedya badhè numpes kaum Muslimin lan adamel katleyékipun kaum Muslimin ingkang ambabar pisani. Saëstu punika panyerang ingkang sakalangkung ageng tumrapipun titiyang Muslimin ing salebeting kitha Madinah ingkang namung sakedhik cacah jiwanipun punika; milanipun anggénipun panyerang wau boten angsal damel, punika saëstunipun dados satunggaling lalampahan ing babad ingkang anggumunaken piyambak. Leres, wadyabala gemblèngan ingkang agengipun langkung saking tikel sadasaning wadyabala Muslimin wau kënging winastan boten katitih yudanipun dëning pamukipun wadyabala Muslimin; éwadéné keplajengipun wadya sakutu wau, sanget anggénipun anjalari aliting manahipun mengsah-mengsahipun Islam, ngantos piyambakipun boten wantun malih ngayati nempuh kaum Muslimin. Awit saking punika peperangan ingkang wonten babading Islam jaman wiwiton sakalangkung misuwur wau, pantes kaanggép wigatos.
Titimangsaning tumurunipun
Surat punika ing sagemblengipun kadhawuhaken ing Madinah; déné titimangsanipun nalika katurunaken, saged katamtokaken kanthi gampil, awit perang Ahzab, utawi perang ing Jagang, punika kelampahanipun nalika wulan Sawal taun Hijrah ingkang kaping sakawan (Bkh). Prakawis sanès-sanèsipun sabagéan kathah ingkang karembag wonten ing ngriki, kadosta bab ingkang magepokan pikramanipun Kanjeng Nabi kaliyan Siti Zainab, tuwin ingkang gagandhèngan kaliyan pikramanipun Kanjeng Nabi ing saumumipun, kénging katamtokaken radi akhir sakedhik, nanging boten saged yen kagolongaken sasampunipun taun Hijrah ingkang kaping pitu.
Gathuking suraosipun
Surat punika marsitakaken dadamel warni kalih ingkang sakalangkung déning ampuh, ingkang marambah-rambah katandukaken dhateng angganing Islam. Ingkang sapisan migunakaken kakiyatan
wadhag sumedya kanggé anumpes kaum Muslimin, ingkang angka kalih nyédha sugengipun sésémahan Kanjeng Nabi ingkang suci murni punika. Dadamel warni kalih punika wonten ing dalem babadipun Islam jaman wiwitun sampun kenyataan anggènipun boten pasah, serta ing salajengipun sampun pinasthi inggih boten badhé pasah. Wondéné punapa sababipun déné surat punika manut urut-urutaning surat-suratipun Quran kapapanaken wonten ing ngriki, punika sampun terang sanget. Golonganing surat-surat Makkiyah ingkang sampun angundhangaken piweca ageng warni-warni, wigatos amecakaken kaluhuran ingkang badhé dipun gayuh déning para Muslimin ing wekdal ingkang badhé dhateng; lah surat punika nerangaken bilih kakiyatan ingkang dipun pigunakaken kanggé nyures Islam punika kadamel boten tumama, dados ingkang makaten punika ateges andamelaken margi tumrap para Muslimin kanggé anggayuh kaluhuran ingkang dipun janjèkaken wau.
Ingkang kawarsitakaken
Panataning urut-urutanipun surat saged katerangaken kaliyan cekak. Surat punika kawiwitan kalayan dhawuh ingkang maréntahaken ambangun turut ingkang kalayan ambabar pisani dhateng Allah, tanpa mawi anggapé pikajengipun lan pangawon-awonipun para lamis lan para kafir. Ruku' ingkang sapisan ngrembag masalah sasambetan jasmani lan ruhani ingkang dipun pupucuki dhawuh ing nginggil wau. Pangakening lésan ngaken sasambetan sanak, punika kedah boten dipun anggep manut kados tatacaranipun tiyang Arab, ingkang asring kémawon ngewer sémahipun namung kalayan ngucap bilih sémahipun wau tumrap piyambakipun kados déné biyungipun, makaten ugi dhateng tiyang ingkang kaanggep anak dipun rengkuh kados déné anakipun saëstu ing dalem sadaya samukawisipun. Tatacara warni kalih punika kasuwak sadaya. Éwadéné wonten sasambetan ingkang ngungkuli sadaya sasambetan wadhag, inggih punika sasambetan ruhani antawisipun Kanjeng Nabi Suci kaliyan para pandhèrèkipun. Punika wonten papanipun piyambak, mila inggih kedah dipun turutî punapa mesthinipun. Dados punapa ingkang kasebutaken wonten ing surat punika, punika minangka pupucuking pangrembag dhateng prakawis-prakawis ingkang badhé karembag langkung panjang wonten ing surat punika. Panempuh ageng-agengan dhateng para Muslimin ingkang katindakaken dénéning para titiyang Quraisy lan para saraynipun, ing


text: Dusun Hilir kuwe salah siji kecamatan nang , Kalimantan Tengah, Indonesia.


text:
Kemiri iku désa ing Kacamatan Sigaluh, Kabupatèn Banjarnegara, Provinsi Jawa Tengah, Indonésia.
Uga delengen
 Sigaluh, Banjarnegara
 Kabupatèn Banjarnegara
Pranala njaba
 Situs Resmi Kabupaten Banjarnegara


ayogyakarta badhe ngawontênakên tentoonstelling gêgaman Jawi ingkang sêpuh tuwin ingkang anèm, kados ta: dhuwung, tembok, towok sapanunggilanipun manggèn wontên ing Museyum, ugi kanthi ngawontênakên pandhean dêdamêl. Ingkang punika pangajêng-ajêngipun Sana Budaya, mugi wontên kaparênging pambiyantunipun para agung tuwin sintêna kemawon ngintunakên barang-barang kangge pêrluning tentoonstelling wau. Pangintunipun supados ing sadèrèngipun tanggal 1 Mèi. Tumrap sawarnining katrangan sagêd pitakèn dhatêng Museyum Sana Budaya Alun-alun Lèr, Ngayogyakarta.
Ambranahakên ulam forelle. Sampun sawatawis taun ing tanah ngriki ngawontênakên cobèn-cobèn mbranahakên ulam forelle sarana mêndhêt tigan tuwin ulam-ulamipun saking nagari Walandi. Nanging pinanggihipun sami botên dados. Sarêng ing taun 1935 ngawontênakên cobèn-cobèn malih, asli pêndhêtan wiji saking Australie awarni tigan. Ing ngriku sagêd pinanggih sae, kenging dipun wastani mèh dados sadaya. Papaning pangingah wau wontên parêdèn ing Sukabumi.
Gajah ingkang ngrêrisak. Ing sacêlakipun Saurmantingi, Padangsidhêmpun, wontên sabin 3 bau ingkang isi pantun sampun sêpuh dipun têmpuh ing gajah ngantos risak babarpisan. Gajah ingkang nêmpuh wau tiga. Kewan wau pancèn sampun dangu manggèn ing laladan ngriku, nanging botên ngrêrisak, sawêg sapunika purun ngrêrisak.
NAGARI WALANDI
Nyirami Putri Beatrix. Miturut wartos, anggènipun nyirami Putri Beatrix dhatêng greja agêng ing Den Haag benjing salêbêtipun wulan Mèi ngajêng punika. Dene tanggal tuwin tumindaking upacara dèrèng katêtêpakên.
Sampun têdhak pêpara. Sripaduka Prinses Juliana tuwin Sripaduka Prins Bernhard sampun miyos pêpara nitih auto saking Soestdijk.
Kapal Tromp kacobi. Kapal Tromp sampun kacobi kangge layaran wontên ing Noordzee, laminipun kalih minggu, pangkatipun saking den Helder.
ASIA
Têdha tumrap Tiongkok. Ing bab têdha punika tumrap ing mangsa paprangan ingkang pinanggih langkung wigatos, mila ing sapunika pangagêng praja Tiongkok ngudi murih indhaking têtanêman ingkang baku dados dhêdhasaring têdha, kajawi punika ugi ngudi murih têtiyang sami nanêm têtanêman ingkang bangsanipun têtêdhan, nyuda têtanêman ingkang pamêdalipun namung kangge pêrlu sanès.
Chiang Kai Shek dhatêng madyaning paprangan. Miturut wartos, maarschalk Chiang Kai Shek sampun bidhal dhatêng madyaning paprangan, bidhalipun numpak motor mabur saking Hankow dhatêng Chengchow. Mênggah wigatosipun badhe nyenapatèni wadya Tionghwa ingkang baris wontên margi sêpur Lunghai.
--- 420 ---
Wêwaosan
II. Lêlampahanipun Sêtayor lan Dèwi Wasilisah
63
Ing kala punika tiyang ingkang ngemba utusanipun Prabu Kaliyên wau sampun dumugi ing sangajênging kitha Kiyèp, wontên ing ngriku para pangiringipun lajêng sami adamêl pakuwon minôngka kangge ngaso. Dene tiyang ingkang ngemba utusan wau lajêng piyambakan anglajêngakên lampahipun nuju dhatêng kadhatonipun Prabu Wladhimir. Sarêng dumugi ing alun-alun ngajêng kadhaton, kapalipun lajêng kacancang wontên ing ngriku, piyambakipun piyambak tanpa mawi larapan, lajêng anggobyag korining kadhaton, saha lajêng lumêbêt anjujug wontên ing bangsal pasamuwan. Sadumuginipun ing ngriku, piyambakipun lajêng nêlungakên badanipun, ing sakawit tumuju dhatêng Prabu Wladhimir, lajêng dhatêng sang pramèswari, wêkasanipun lajêng tumuju dhatêng putra kapenakan nata, Dèwi Sabawah.
Wara Wasilisah ingkang ngemba priya, munjuk dhatêng Prabu Wladhimir makatên:
Sêmbah bêkti kawula mugi katur dhumatêng Prabu Wladhimir. Kawula punika pun Wasilya, sowan kawula mriki kautus ing gusti kawula Prabu Kaliyên, nata binathara ingkang angratoni para prajurit Tartar sadaya.
Prabu Wladhimir amangsuli: bangêt ing panarimaningsun, dene sira atur sêmbah bêkti marang panjênênganingsun. Sira lungguha kang kapenak, lan yèn sira gêlêm, tumuli majua mrene bojana bêbarêngan karo ingsun. Mangkono uga sira ingsun lilani ngaso ana ing kene sawatara supaya ilang sayahmu.
Wara Wasilisah umatur sêmu sêrêng makatên: sowan kula mriki punika botên nêdya sênêng-sênêng sarta inggih botên nêdya ngaso, nanging kautus ing gusti kawula Prabu Kaliyên, kadhawuhan mundhut bulubêkti nata dhatêng gusti kawula wau laminipun kalihwêlas taun. Dene kawula piyambak nêdya nyuwun putra kapenakan nata Dèwi Sabawa kanggea têtimbangan kawula.
Prabu Wladhimir: Wasilya, aturira ana ing ngarsaningsun wis ingsun tampa. Nanging andadèkna kawruhanira, miturut adat tata carane ing praja Ruslan kene, ora ana bocah wadon kang isih kênya diomah-omahake kang tanpa ditari dhisik. Mulane putra kapenakaningsun, ingsun tarine dhisik apa kira-kirane saguh dadi jodhonira.
Sasampunipun ngandika makatên, sang prabu lajêng jumênêng saking palênggahanipun, nimbali putra kapenakan nata ingkang kaajak lumêbêt ing kamar saha lajêng kadangu punapa sagah dados semahipun utusanipun Prabu Kaliyên wau. Nanging sang putri botên ngaturi wangsulan punapa-punapa kajawi namung gèdhèg kemawon. Sang prabu ingkang ing sêmu ajrih dhatêng utusan wau, nêdya amêksa dhatêng Dèwi Sabawa supados puruna anglampahi. Saking adrênging krêsanipun sang prabu wau, ing wusana sang putri lajêng um


Nagari
- Artikel iki ngenani pamérangan administratif ing Sumatera Kulon. Kanggo jinis aksara pirsani Aksara Dewanagari
|Pamérangan administratif Indonésia|
|Tingkat Provinsi|
|Tingkat Kabupatèn/Kutha|
|Tingkat Kecamatan|
|Tingkat Kelurahan/Désa|
|Delengen uga|
Nagari, iku pamérangan wewengkon administratif ing Provinsi Sumatra Kulon, Indonésia ing tataran sangisoré kacamatan. Istilah "Nagari" nggantèkaké "désa", kang sadurungé dipigunakaké ing Sumatra Kulon, kaya déné ing provinsi-provinsi liya ing Indonésia. Sawijining Nagari dipanggedhèni déning Wali Nagari.
Nagari minangka kesatuan masarakat kukum kang duwé wates-wates wewengkon kang duwé wewenang kanggo ngatur lan ngurus kapentingan masarakat ing papan mau, miturut asal-usul lan adat istiadat ing panggonan mau kang diakoni lan dikurmati sajeroning sistem Pamaréntahan Nagara Kesatuan Républik Indonésia.
Nagari dudu bawahan kacamatan, amarga kacamatan minangka péranganing prangkat laladan kabupatèn/kutha, lan Nagari dudu minangka péranganing prangkat laladan. Béda karo Kalurahan, Nagari duwé hak ngatur wewengkoné kang lebih ombèr. Nanging sajeroning perkembangané, siji Nagari bisa ditingkataké statusé dadi kalurahan.
Struktur pamaréntahan[besut | besut sumber]
Nagari dipanggedhèni déning Wali Nagari, lan dalam menjalankan pamaréntahané, Wali Nagari dibantu déning sawatara wong Kepala Jorong, kaya déné ketua RT. Wali Nagari dipilih déning anak nagari (kang ndunungi nagari) kanthi dhémokratis. Lumrahé kang dipilih dadi wali nagari iku wong kang dianggep paling nguwasani bab kabèh aspèk kauripan sajeroning budaya Minangkabau, saéngga wali nagari mau mampu njawab kabèh persoalan kang diadhepi anak nagari.
Sajeroning siji Nagari diwangun Kerapatan Adat Nagari, ya iku lembaga kang duwé anggota Tungku Tigo Sajarangan. Tungku Tigo Sajarangan minangka rwakil anak nagari kang dumadi saka Alim Ulama, Cadiak Pandai (kaum intelektual) lan Niniak Mamak para pamimpin suku sajeroning siji Nagari. Kaputusan kaputusan wigati kang bakal dijupuk tansah dimusyawarahaké antara Wali Nagari lan Tungku Tigo Sajarangan ing Balai Adat utawa Balairung Sari Nagari.
Ing sawatara Kabupatèn, Nagari duwé wewenang kang cukup gedhé. Upamané ing Kabupatèn Solok, Nagari duwé 111 kawenangan saka Pamaréntah Kabupatèn, kalebu ing antarané pangurusan Ijin Madegaké Yasan (IMB) lan Surat Izin Tempat Usaha (SITU).
Sajarah[besut | besut sumber]
Nagari wis ana sadurungé kamardikan Indonésia. Karajan Pagaruyung sajatiné minangka fèdherasi nagari-nagari kang dumunung ana ing Minangkabau. Kamungkinan gedhé sistem nagari uga wis ana sadurungé Adityawarman ngadegaké karajan mau.
Ing mangsa panjajahan Walanda pamaréntah kolonial ngowahi tatanan pamaréntahan nagari supaya njurung pamaréntahan. Kerapatan Nagari didadèkaké minangka lembaga pamaréntahan paling cendhèk. Penghulu-penghulu kang biyèné mimpin nagari kanthi bebarengan saiki kudu milih salah siji ing antarané minangka Kepala Nagari.
Sawisé proklamasi kamardikan sistem nagari iki diowahi supaya luwih cocog karo kaanan jaman. Ing taun 1946 dianakaké pamilihan langsung ing saindhenging Sumatra Kulon kanggo milih anggota Dewan Perwakilan Nagari lan Wali Nagari. Calon-calon kang dipilih ora diwatesi ing penghulu waé. Parté pulitik uga olèh ngajokaké calon. Ing kanyatan akèh anggota Dewan Perwakilan Nagari lan Wali Nagari kapilih kang saka anggota parté. Masyumi dadi parté kang ndominasi. Sajeroning mangsa perang kamardikan diwangun uga organisasi pertahanan tingkat nagari, ya iku Badan Pengawal Negeri lan Kutha (BNPK). Badan iki diadegaké saka inisiatif Chatib Sulaiman.
Kabinet Natsir taun 1951 mbekokaké Dewan Perwakilan Rakyat ing provinsi Sumatera Tengah kang uga nyakup wewengkon Sumatra Kulon saiki. Kanthi mangkonostatus dewan perwakilan tingkat nagari dadi ora cetha.
Taun 1974 Gubernur Harun Zain mutusaké ngangkat Kepala Nagari minangka pelaksana pamaréntahan lan Dewan Perwakilan Rakyat Nagari minangka lembaga lègislatif paling cendhèk. Nanging kaputusan iki umuré ora dawa. Kanthi anané Undhang Undhang Nomer 5 Taun 1979 bab Pamaréntahan Désa, sistem Nagari diilangaké, lan jorong ditingkataké statusé dadi désa. Kadudukan Wali Nagari dibusak lan administrasi pamaréntahan dilakokaké déning para Kepala Désa.
Sanajan mangkono nagari isih dipertahanaké minangka lembaga tradhisional. Perda No. 13 1983 ngatur bab madegé Kerapatan Adat Nagari (KAN) ing saben nagari kang lawas. Nanging KAN dhéwé ora duwé kakuwasan formal.
Owah-owahan péta pulitik nasional kang kadadéan sabanjuré mbangkitaké manèh semangat masarakat Sumatra Kulon kanggo mbalèkaké pamaréntahan Nagari. Kanthi anané Otonomi Laladan ing taun 2001, istilah "Nagari" lan kaistiméwaané digunakaké manèh ing Sumatra Kulon.
Uga delengen[besut | besut sumber]
Wacan[besut | besut sumber]
- Kahin, Audrey (2005). Saka Pambrontakan tumuju Integrasi: Sumatra Kulon lan Pulitik Indonésia _PHONE_. Yeyasan Obor Indonésia. ISBN 979-461-519-6.


text:
Kacamatan Tellu Limpoe iku kacamatan ing Kabupatèn Bone Propinsi Sulawesi Kidul.
Kabupatèn Bone
Kabupatèn Bone


text:
Ludruk Kartolo cs mp3 4shared Download: Bayi Mata Kranjang
Critane : Kartolo bojone Tini, dadi mantune Sapari tapi dadi mantu sing males ambek mblebes karo morotuane (Sapari). Kartolo yo wani karo morotuane, akhire morotuane mangkel. Kartolo purik, minggat marani gendakane lawas sing jenenge Maryam (Karjo AC-DC), tapi mergo Maryam wis nduwe bojo Sokran, akhire Kartolo nyamar dadi bayi. Pingin ngerti terusane crito iki, ringekno dewe yo, nek gak puas yo sampeyan download , Gitu aja koq repot (niru Gus Dur) :)
Bayi Mata Kranjang side A : low quality , high quality
Bayi Mata Kranjang side B : low quality , high quality
Posted by Satrio Piningit at 00:02
Labels: 4shared, Bayi Mata Kranjang, Kartolo cs mp3


text: Nglebokaké piranti lunak kanggo nurunaké sawetara variasi artikel asli. Iki bisa digawe kanthi ngganti tembung nganggo sinonim ing saindhenging artikel. Piranti lunak njamin artikel-artikel kanthi kualitase ing tampilan pisanan - online picture design and editing. Nanging, artikel-artikel kasebut ora umum lan ora nduweni nilai. Padha asring ngasilake penalti ing mesin telusur . Artikel spinning bakal njaluk situs web sampeyan dicekal apik ora kanggo sebutake peringkat search engine ora apik.


text:
Rapino iku siji commune lan kutha ing Provinsi Chieti ing region Abruzzo, nagara Italia. Jembar wewengkon 20 km2 lan cacahing padunung 1.461 jiwa (data taun 2004) kanthi kapadhetan 73 jiwa/km2. Kutha iki dumadi saka bagéan: Colle case nuove, Ortaglio, Piano, lan Vicenne. Komunitas ing saubengé antarané: Fara Filiorum Petri, Guardiagrele, Pennapiedimonte, Pretoro, lan San Martino sulla Marrucina.
Dhémografi
Tuwuhing padunung
Pranala njaba
 La grotta del colle di Rapino
Kutha ing Abruzzo
Kutha ing Itali
Itali


text: nyaman banget….


text:
Kedaton kuwe salah siji nang , propinsi Lampung, Indonesia.
Referensi